ועדת החוקה, חוק ומשפט, כנסת 23, פרוטוקול מספר 191, 2021-01-27 15:20

יעקב אשר: אני פותח את הישיבה.

יעקב אשר: על סדר היום: הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 4), התשפ"א-2020.

יעקב אשר: אנחנו נעבור עכשיו להסתייגויות.

יעקב אשר: מי רוצה להתחיל ראשון?

יעקב אשר: למי יש הסתייגות?

גור בליי: יש לנו הסתייגויות של כחול לבן, יש לישראל ביתנו ויש הסתייגות שלך.

יעקב אשר: אוקיי, נתחיל עם ישראל ביתנו.

אלכס קושניר: אני מעדיף להיות אחר כך, אני רוצה כמה שניות התייעצות.

יעקב אשר: הבנתי.

יעקב אשר: אדוני היועץ המשפטי, יש שלוש?

גור בליי: ועוד הסתייגות בודדת של כחול לבן.

יאיר גולן: אם אף אחד לא רוצה להתחיל אני מוכן להביע את הסתייגותי בצורה ברורה.

יאיר גולן: בנוסח המונח לפנינו, בסעיף 32יא(ב) כתוב "גורם מורשה לא ייתן צו סגירה מינהלי למוסד בשל התראה על איסור לפתוח את המוסד כאמור בסעיף קטן (א) אלא לאחר שחלפו לפחות 48 שעות ולא יותר מ-30 ימים מעת שניתנה למוסד התראה על כוונה לתת לו צו כאמור".

יאיר גולן: 48 שעות זה דבר בלתי הגיוני.

יאיר גולן: מדובר על מוסד שפתוח שלא כחוק, שעוסק עכשיו בהדבקה המונית, ולכן אין שום סיבה בעולם לאפשר לו עוד 48 שעות להיערך לסגירה.

יאיר גולן: אין מה להיערך לסגירה – הוא צריך להיסגר לאלתר.

יאיר גולן: אם זה מוסד חינוכי, אני יכול להבין אם ניתן לו לפעול עוד כמה שעות נוספות עד שיהיה אפשר לפזר את הילדים בצורה מסודרת ולא באופן שיסכן את ביטחונם ובריאותם.

יאיר גולן: אבל אין שום סיבה שלא יהיה כתוב כאן שהוא ייסגר באותו היום.

יעקב אשר: אני אסביר לך משהו שנאמר כשהיית פה.

יעקב אשר: הרי הדבר הזה שונה בגללך – או בזכותך, תלוי בעיני המתבונן.

יעקב אשר: ההצעה שהייתה בוועדה דיברה על כך שצו הסגירה, שהוא בדרך כלל דבר יותר דרמטי, יבוא אחרי שתי הפרות עם קנסות.

יאיר גולן: אמרתי שזה לא מקובל עליי.

יעקב אשר: רגע.

יעקב אשר: אמרת שזה לא מקובל עליך, הסברת את זה בטעם רב, ואז אמרת "תנו התראה".

יעקב אשר: אתה אמרת את המילה התראה.

יעקב אשר: אני הלכתי אחריך.

יעקב אשר: נכון, לא אמרת 48 שעות.

יעקב אשר: עכשיו, אני רוצה להבהיר משהו.

יעקב אשר: 48 שעות התראה זה לא אומר שיש להם רשות להמשיך בתוך 48 השעות האלה.

יעקב אשר: אין להם רשות.

יעקב אשר: זה רק אומר שצו הסגירה נכנס לתוקף אחרי 48 שעות, אבל חייבים לסגור כבר עכשיו.

יעקב אשר: אגב, אני לא יודע אם זה מונע למוחרת שיבוא פקח...

יעקב אשר: אם זה יוצא ביום שישי ולא הספיקו להגיד, ויבואו מחר בטעות 20 ילדים שהאיש הזה אמר להם קודם - - -

יאיר גולן: איזה טעות?

יעקב אשר: אתם לא מבינים איך שזה עובד.

הילה שי וזאן: אנחנו באמת לא מבינים.

יעקב אשר: אני לא פותח את הדיון הזה מחדש, אני רק אומר דבר אחד, ואני אחזור עליו פעם אחרונה.

יעקב אשר: מלכתחילה בחוק הקורונה אנחנו – וזה היה פה אחד, בלי הסתייגות של אף אחד ושל שום מפלגה, וזה לא משהו שאני יזמתי – דיברנו על כך שמחריגים מוסדות ציבור מהקטע של צווי סגירה בכל הקטע של ענישה בקורונה.

איתן גינזבורג: לא נכון.

יעקב אשר: זה היה.

איתן גינזבורג: זה לא נכון.

איתן גינזבורג: אתה אומר דברים לא נכונים.

תהלה פרידמן: זה לא היה מוסדות ציבוריים, זה היה מוסדות חינוך.

יעקב אשר: חינוך, נכון.

איתן גינזבורג: כל מוסדות הציבור - - -

יאיר גולן: יעקב, למה אתה מתווכח איתי על זה?

יאיר גולן: באמת אני שואל.

יאיר גולן: מה הבעיה בזה?

יאיר גולן: אני לא מבין.

יעקב אשר: אני לא מתווכח איתך, אני רק אומר דבר אחד.

יעקב אשר: מה אתה חושב שאני הולך להרוויח פה?

יעקב אשר: שיעבדו שם 12 שעות?

יעקב אשר: מה אני רוצה להרוויח?

יעקב אשר: הילדים שלי בבית וכל השכנים שלי בבית.

יאיר גולן: יעקב, אני לא נגדך.

יאיר גולן: בוא נכתוב שייסגר באותו היום.

יעקב אשר: יאיר, יאיר - - -

איתן גינזבורג: יש היום חוק שאומר שכל עסק נסגר ברגע שהוצא לו צו סגירה מינהלי.

איתן גינזבורג: כל עסק.

איתן גינזבורג: מה ההבדל בין חנות שצריך לסגור, לבין מוסד אחר שצריך לסגור אותו, לבין - - -

יעקב אשר: איתן, דקה, רגע, דקה - - -

מכלוף מיקי זוהר: אני עוד לא מציע כלום, אני רק רוצה להגיד מילה.

מכלוף מיקי זוהר: אני מזכיר לכולם שבזמן שאנחנו דנים פה בתקנות הללו, כל המוסדות הללו שאנחנו רוצים לסגור – פתוחים.

מכלוף מיקי זוהר: עד שלא נגמור את התקנות הללו לא תוכל להיות אכיפה, וזה אומר שאנחנו ממשיכים - - -

אלכס קושניר: אבל מה ההבדל בין אכיפה בתל אביב לבין אכיפה בבני ברק?

אלכס קושניר: מה בעצם אתה בא ואומר פה?

מכלוף מיקי זוהר: בואו נגיע להסכמות - - -

אלכס קושניר: אתה בא ואומר פה שיש מוסדות שמצפצפים עליך, על הכנסת, על הממשלה, על המשטרה, על כולם, ואתה בעצם - - -

איתן גינזבורג: חבר הכנסת אשר, אתה רוצה להביא - - -

מכלוף מיקי זוהר: חברים, אני באמת מבקש בכל לשון של בקשה: בואו נעשה פה דיון ענייני ולא פופוליסטי.

איתן גינזבורג: מיקי, אתה האחרון שיכול לבקש את זה.

מכלוף מיקי זוהר: אני מבקש.

מכלוף מיקי זוהר: אני מבקש.

איתן גינזבורג: אתה האחרון שיכול לבקש דבר כזה.

מכלוף מיקי זוהר: אני רוצה להגיד לכם דבר אחד.

מכלוף מיקי זוהר: אני פה בשם ראש הממשלה ושר הבריאות.

מכלוף מיקי זוהר: נשלחתי לדיון הזה על ידי ראש הממשלה ושר הבריאות כדי להעביר את התקנות הללו, על מנת שיוכלו להתחיל לאכוף את ההנחיות.

יוראי להב-הרצנו: מיקי, למה לא לסגור לאלתר את מוסדות החינוך?

יוראי להב-הרצנו: תענה עניינית.

יוראי להב-הרצנו: תענה למה לא לסגור.

יוראי להב-הרצנו: למה לא לסגור את מוסדות החינוך לאלתר?

יוראי להב-הרצנו: תסבירו לנו את זה עניינית.

מכלוף מיקי זוהר: - - - בואו נגמור את זה - - -

יוראי להב-הרצנו: מיקי, תסביר עניינית למה לא לסגור לאלתר את מוסדות החינוך הללו.

יוראי להב-הרצנו: מדובר במדגרות קורונה.

הילה שי וזאן: למה לחכות?

הילה שי וזאן: זה חוק ש - - - לראש הממשלה ועכשיו הוא רוצה לשנות - - -

יוראי להב-הרצנו: אני שואל למה אתה רוצה לשנות את החוק הזה.

מכלוף מיקי זוהר: אני לא רוצה לשנות.

הילה שי וזאן: בוודאי שכן.

יוראי להב-הרצנו: אתה כן רוצה לשנות.

מכלוף מיקי זוהר: אני איתכם, אני בעד החוק.

מכלוף מיקי זוהר: כרגע יש בקשה - - -

יוראי להב-הרצנו: אז בוא נעביר את כל ההסתייגויות הללו ודי.

מכלוף מיקי זוהר: אני בעד החוק כפי שהוא הוגש על ידי הממשלה.

ולדימיר בליאק: מצוין.

יוראי להב-הרצנו: מעולה.

הילה שי וזאן: יאללה, אז בוא - - -

מכלוף מיקי זוהר: אני רוצה להזכיר לכם שמי שניסח את החוק זה משרד הבריאות.

מכלוף מיקי זוהר: יולי אדלשטיין הוא מהליכוד, הוא לא ממפלגה אחרת.

איתן גינזבורג: אז אנחנו מבקשים שהחוק יעבור כמו שהוא - - -

יוראי להב-הרצנו: גם השר לביטחון פנים הוא מהליכוד, אז למה לא אוכפים את זה?

הילה שי וזאן: יאללה, מיקי, אנחנו מסכימים - - -

ולדימיר בליאק: יש פה הסכמה מרגשת.

מכלוף מיקי זוהר: אכן אירוע מרגש.

מכלוף מיקי זוהר: אבל יושב-ראש הוועדה לא מעוניין בכל הסעיפים שאנחנו כן מעוניינים.

מכלוף מיקי זוהר: כל מה שאני מנסה לעשות עכשיו זה לדאוג שהתקנות האלה סוף-סוף יעברו, כדי שנתחיל לאכוף.

מכלוף מיקי זוהר: היושב-ראש אומר עכשיו 48 שעות, אז בואו נגיע לפשרה – 24 שעות.

יוראי להב-הרצנו: בשום פנים ואופן.

יעקב אשר: מיקי, אתה מציע את זה על דעתך.

יוראי להב-הרצנו: בשום פנים ואופן.

יוראי להב-הרצנו: הדם של אותם ילדים שילכו לעולמם הוא על הידיים שלך, מיקי זוהר.

יוראי להב-הרצנו: הדם של הילדים שימותו יהיה על הידיים שלך.

יוראי להב-הרצנו: זה שפיכות דמים, תסלח לי, זה שפיכות דמים.

מכלוף מיקי זוהר: לא, לא, די עם הפופוליזם הזה.

יעקב אשר: מיקי, מיקי - - -

איתן גינזבורג: אתה גם נותן לעסק קטן 24 שעות לסגור?

מכלוף מיקי זוהר: אם התקנות האלה לא יאושרו - - -

יעקב אשר: מיקי, אין לך רשות דיבור.

איתן גינזבורג: אתה נותן לעסק קטן את הזמן הזה?

איתן גינזבורג: אתה לא נותן.

מכלוף מיקי זוהר: אני אמרתי שזה יהיה שוויוני - - -

יעקב אשר: רגע, רגע, מיקי, אני מבקש לא לדבר.

איתן גינזבורג: איזה מין היגיון זה?

איתן גינזבורג: לפחות תבטל את ההחרגה, אל תהפוך את - - -

מכלוף מיקי זוהר: לא, אני לא מבטל את ההחרגה, ממש לא - - -

יעקב אשר: מיקי, דקה.

יעקב אשר: קודם כול, לשאלתך, איתן, אין לי בעיה לתקן כרגע שגם צו סגירה מינהלי לחנויות או עסקים קטנים יהיה עם התראה של 48 שעות.

מכלוף מיקי זוהר: שוויוני לגמרי.

יוראי להב-הרצנו: למה?

יעקב אשר: אני בעד זה לא בגלל שאני רוצה משהו - - -

איתן גינזבורג: כל המדינה תיפתח עכשיו.

יעקב אשר: רגע, לא, דקה - - -

איתן גינזבורג: כן.

איתן גינזבורג: אני גם קראתי את החוק שאתה כתבת עכשיו.

איתן גינזבורג: זה לא הנוסח שהבאנו, אתה הטעית אותנו עכשיו - - -

יעקב אשר: איתן, איתן - - -

יוראי להב-הרצנו: יעקב, למה לחכות 48 שעות?

יעקב אשר: רגע, אני אענה לך על הכול - - -

איתן גינזבורג: גם בחוק שאתה עכשיו הגשת לנו - - -

יעקב אשר: רגע, תן לי רגע לדבר.

יעקב אשר: כמה צווי סגירה ניתנו בישראל עד עכשיו?

יעקב אשר: אל תתחמק מזה.

איתן גינזבורג: אני לא מישהו שיש לו נתונים.

איתן גינזבורג: יעקב - - -

יעקב אשר: אז אני מבקש לשמוע את נציג המשטרה - - -

איתן גינזבורג: יעקב, מה שאתה אמרת זה שמוסד ייסגר תוך 48 שעות אחרי שניתנה לו התראה.

איתן גינזבורג: זה לא שנותנים לו צו והוא ייכנס לתוקף.

איתן גינזבורג: זה מה שכתוב כאן – שיש לך התראה, ואז הוא ייסגר אחרי 48 שעות.

איתן גינזבורג: זה מה שכתבת פה - - -

יעקב אשר: רגע, תפסיק לנאום, תדבר איתי.

איתן גינזבורג: אני לא נואם, אני קורא מה כתבת פה.

ולדימיר בליאק: רשום שצו הסגירה יינתן אחרי 48 שעות.

ולדימיר בליאק: למה שלא יינתן לאלתר?

איתן גינזבורג: - - - אתה כותב משהו אחר - - -

יעקב אשר: לא, אני כתבתי את זה.

יעקב אשר: רגע - - -

איתן גינזבורג: הנוסח הזה הוא ההצעה של יושב-ראש הוועדה.

איתן גינזבורג: אתה אומר משהו אחד – וכותב משהו אחר.

איתן גינזבורג: אתה חושב שאני לא אקרא את זה?

איתן גינזבורג: זה קרה בישיבה הקודמת וזה קורה גם כאן עכשיו.

איתן גינזבורג: זה לא שנותנים לו צו סגירה תוך 48 שעות, אלא יש לו התראה - - -

יעקב אשר: כשאתה מטיל ספק ביושר שלי - - -

איתן גינזבורג: אני רק קורא את מה שכתוב.

יעקב אשר: אז אני מבקש, אני אומר לך עוד פעם - - -

איתן גינזבורג: אתם אומרים "בלי טריקים, בלי שטיקים, בלי תחמנות", אבל זה הכי מתוחמן שיכול להיות.

מכלוף מיקי זוהר: אתה מדבר לקמפיין.

יעקב אשר: נמצא פה היועץ המשפטי לוועדה.

יעקב אשר: אני יודע מה שאני אמרתי.

יעקב אשר: כל מה שאמרנו לגבי ה-48 שעות – זה התחיל בעצם בסוף הישיבה הקודמת לאור ההערה של יאיר.

יעקב אשר: אם אתה שואל אותי מה כוונתי אני אומר לך במפורש שכוונתי היא שבוודאי שברגע שאסור לו, אסור לו.

יעקב אשר: אלא מה?

יעקב אשר: אמרתי שצו הסגירה – ההליך של צו הסגירה, לא הסגירה הפיזית.

יעקב אשר: ..

יעקב אשר: לכן אתם טועים וגם אתה טועה, וגם אם אני אסביר את זה מאה פעמים זה לא יעזור לי, כי אתם מתחרים כרגע על מי יותר...

יעקב אשר: תקשיבו רגע, תקשיבו גם לאמת, תקשיבו גם לאמת.

יוראי להב-הרצנו: אני מקשיב לך ברוב קשב - - -

יעקב אשר: אתה יודע למה אני מתנגד?

יעקב אשר: אני מתנגד לכל החוק הזה, אבל קיבלנו החלטה מתוך אחריות, כדי לא להרוס את כל הסגר שמעכבים אותו בגרון מי שמעכב אותו - - -

איתן גינזבורג: הסגר נתקע?

איתן גינזבורג: אין סגר?

איתן גינזבורג: אין סגר במקומות מסוימים.

יעקב אשר: איתן, אתם לא איימתם ב - - - ?

איתן גינזבורג: אני לא מאיים בשום דבר.

יעקב אשר: אולי לא אתה, אבל כן אנשים מהמפלגה שלך.

איתן גינזבורג: בינתיים במקומות מסוימים יש סגר ובמקומות אחרים אין סגר.

יעקב אשר: אנשים מהמפלגה שלך איימו, ואני חושב שהיושב-ראש אמר - - -

איתן גינזבורג: אכיפה שוויונית לא קיימת - - -

יעקב אשר: אני מבקש לא להפריע לי.

יעקב אשר: אל תפריע לי יותר, אני אוציא אנשים.

יעקב אשר: אני ראיתי ציטוט של ראש המפלגה שלך שאומר שאם זה לא יעבור לא יהיה סגר.

יוראי להב-הרצנו: למה לא לסגור את אותם מוסדות שעוברים על החוק?

איתן גינזבורג: אני ראיתי ציטוט: שר התורה אומר לפתוח - - -

יעקב אשר: תתבייש.

יוראי להב-הרצנו: אדוני, תסביר לי בבקשה - - -

יעקב אשר: אני רוצה להסביר לך באמת.

יוראי להב-הרצנו: כן, רק אמת.

יעקב אשר: אני נגד הנושא הזה של צווי הסגירה.

יוראי להב-הרצנו: למה?

מכלוף מיקי זוהר: הוא רצה להוציא את זה מהחוק לגמרי.

יעקב אשר: רגע, תן לי לדבר, אין לכם טיפה סבלנות.

יעקב אשר: אני כבר שלושה ימים פה, אתה הגעת רק היום.

יעקב אשר: זה בסדר, אני מקבל אותך בברכה, אבל אני כבר שלושה ימים מסביר שאני נגד הדבר הזה.

יעקב אשר: למה?

יעקב אשר: כי כל הקטע הזה התחיל כהזמנה כביכול על משהו מסוים.

יעקב אשר: זאת חקיקה פרסונלית.

יעקב אשר: אבל אל תגיב לי על זה, אתה לא צריך להגיב לי, כי לא אתה המחוקק, לא אתה הבאת את זה.

יעקב אשר: אני נגד זה.

יעקב אשר: אבל מתוך אחריות שלנו, אנחנו, המפלגות שלנו, החלטנו שלמרות שאנחנו נגד הדבר הזה באופן קטגורי ולמרות שאנחנו רואים בזה פגיעה אמיתית.

יעקב אשר: ..

יעקב אשר: אם זה היה מגיע בצורה רגילה ונורמלית.

יעקב אשר: ..

יעקב אשר: אני מזכיר לכם שזה התחיל עם 25-20 אלף שקל, דברים שבחיים לא היו עוברים בצורה נורמלית בשום מקום.

יעקב אשר: לתת לשוטר שטח סמכות לתת 25,000 שקל?

יעקב אשר: אבל לא משנה.

יעקב אשר: אנחנו היינו נגד הדבר הזה.

יעקב אשר: אני בא ואומר, הכוונה שלי, איתן, אני אומר את זה כאן, והיועץ המשפטי... ויכולים לתקן את זה עכשיו.

יעקב אשר: הכוונה היא שאסור לו ודאי להשתמש...

יעקב אשר: אין לו 48 שעות להמשיך את העסק פתוח - - -

ולדימיר בליאק: יש לו.

יעקב אשר: רגע, רגע.

יעקב אשר: אין הכוונה שלי - - -

יוראי להב-הרצנו: מה כוונתך?

יעקב אשר: כוונתי היא אחת:

יעקב אשר: שהצו הסטטוטורי הזה יצא אחרי התראה של 48 שעות.

יוראי להב-הרצנו: למה?

יעקב אשר: בגלל שיש פה משהו שהוא גם כתם על המוסד - - -

יוראי להב-הרצנו: - - -

יעקב אשר: רגע, דקה, דקה, תקשיבו אליי, אני לא מבין את זה, אתה לא מסוגל לשמוע?

יוראי להב-הרצנו: יש פה היפוך יוצרות.

יוראי להב-הרצנו: הכתם הוא לא בעצם סגירתו, הכתם הוא בעצם פתיחתו.

יעקב אשר: רגע, דקה, מה אתם חושבים, שאני רוצה לחסוך פה כמה שעות?

יעקב אשר: ירדתם לרמות שאני לא מצליח להבין.

יוראי להב-הרצנו: כי מדובר פה על שפיכות דמים ואתה מסביר לי על התראות.

יוראי להב-הרצנו: מה זה הדבר הזה?

יעקב אשר: תפסיק לחזור על השפיכות דמים הזאת.

יוראי להב-הרצנו: זאת שפיכות דמים, אדוני.

יעקב אשר: יש לי הצעות איך למנוע רציחות במשפחה, תופעה שלא קורית בציבורים מסוימים.

יוראי להב-הרצנו: כשפותחים בתי ספר היום במדינת ישראל יש שפיכות דמים, אין דרך אחרת להסביר את זה.

יעקב אשר: רגע, איתן שאל שאלה.

יעקב אשר: אני אענה לאיתן, לא לך.

יעקב אשר: איתן, אני אומר לך במפורש שמבחינתי, הכוונה שלי היא שוודאי שאסור לו להמשיך, רק שצו הסגירה הסטטוטורי כמשמעו, נכנס לתוקף 48 שעות אחר כך.

ולדימיר בליאק: אבל החוק מאפשר לו - - -

יעקב אשר: רגע, דקה, אנחנו בודקים את זה.

יוראי להב-הרצנו: אתה מדבר על כתמים, אבל מדובר פה בדם של ילדים.

יעקב אשר: למה אתה חוזר על זה עוד פעם?

יעקב אשר: תפסיק לעשות תחרות - - -

יוראי להב-הרצנו: זה לא תחרות, זה דם של ילדים, על מה אתה מדבר בכלל?

יעקב אשר: תתבייש לך שאתה מדבר ככה.

איתן גינזבורג: אני שואל שאלה, בסדר?

יעקב אשר: כן.

איתן גינזבורג: תאר לך עכשיו מוסד, נניח תאטרון הבימה, יש הצגה, ועכשיו בא השוטר ואומר להם שיש להם 48 שעות לסגור את המקום.

איתן גינזבורג: זה נראה לך סביר.

איתן גינזבורג: או למשל עסק פתוח, שעכשיו ייתנו לו התראה של 48 שעות לסגור את העסק.

איתן גינזבורג: מה הוא יעשה ב-48 השעות האלה?

איתן גינזבורג: לכן זה הבל, זה לא הגיוני.

יעקב אשר: לא, אתה לא שומע - - -

איתן גינזבורג: היום החוק אומר משהו ברור לכולם: אסור לך להיות פתוח, ואם אתה פותח יהיה לך צו סגירה.

איתן גינזבורג: יש מוחרגים מזה.

איתן גינזבורג: אתה רוצה לקחת - - -

יעקב אשר: רגע, אבל יש לך עוד כוח ביד - - -

איתן גינזבורג: אני מדבר איתך על המצב הקיים היום.

יעקב אשר: גם אני מדבר על הצו הקיים היום.

איתן גינזבורג: אתה לוקח את המוחרגים האלה; ואת המוחרגים ההם אתה עדיין רוצה להחריג.

יעקב אשר: אתה לא שומע, אתה מטעה את עצמך, אני אגיד לך למה.

יעקב אשר: הרי לא אמרנו שיש לו עכשיו היתר לפעול.

יעקב אשר: ואתה גם יכול לתת לו קנס, כי הרי יש לנו... צו הסגירה הוא כי אמרנו שאם יש מישהו כזה עקשן, שפעם ופעמיים לא עוזר מולו, אז - - -

איתן גינזבורג: גם היום אפשר לתת קנס, יעקב.

יעקב אשר: זה מה שאני אומר.

איתן גינזבורג: והוא סגר אחרי הקנס?

איתן גינזבורג: הסיפור הוא שאי אפשר לסגור אותו, זאת מהות החוק הזה.

אלכס קושניר: איתן, אתה חושב שהוא ישלם את הקנס?

אלכס קושניר: הוא גם לא ישלם את הקנס.

איתן גינזבורג: הסיפור של החוק הוא שאי אפשר לסגור אותו.

יעקב אשר: גור, אתה רוצה לומר משהו?

אלכס קושניר: יש לי שאלה ליועץ המשפטי - - -

גור בליי: רגע, אני רוצה להסביר משהו - - -

איתן גינזבורג: למה אחרים אי אפשר לסגור אחרי התראה?

איתן גינזבורג: אז עכשיו תהפוך את כל החוק הקיים?

יעקב אשר: מה להפוך?

יעקב אשר: הרי אמרתי לך את זה פה היום בבוקר.

יעקב אשר: אתה לא רוצה את זה.

איתן גינזבורג: אתם הופכים את העולם - - -

הילה שי וזאן: רק בשביל להכשיר את השרץ הזה.

יעקב אשר: איזה שרץ?

יעקב אשר: תפסיקו כבר.

איתן גינזבורג: אם קובעים בסגר הזה שהכול סגור – שהרי זאת המהות של סגר, בסגר דברים אמורים להיות סגורים, לא פתוחים - - -

יעקב אשר: היועץ המשפטי רוצה לומר דברים.

איתן גינזבורג: אנחנו רואים בדבר הזה נושא חדש.

איתן גינזבורג: מבחינתנו זה נושא חדש.

יעקב אשר: היועץ המשפטי ביקש לומר משהו.

מכלוף מיקי זוהר: אדוני היושב-ראש, אני חייב לומר בכנות שאנחנו חושבים בדיוק כמו כחול לבן.

מכלוף מיקי זוהר: כמה שזה נשמע מוזר, כי הרי אנחנו לא מסתדרים ויש בינינו מאבקים מפה עד להודעה חדשה, אבל בעניין הזה הם צודקים: הנושא של ההתראה מראש הוא נושא בעייתי, ואני חושב שצריך לחזור לנוסח המקורי.

מכלוף מיקי זוהר: בנוסח המקורי דובר על סגירה, וזה הדבר שצריך לעשות.

מכלוף מיקי זוהר: לגבי שאר הדברים – יכול להיות שזה בסדר, כולל הנושא של הקנס המהותי, של 10,000 שקל, שזה יהיה באישור קצין משטרה ובאישור מפקח ראשי בעירייה, כדי שלא תהיה יד קלה על ההדק.

מכלוף מיקי זוהר: יש רק את הנושא של הילדים.

מכלוף מיקי זוהר: אני מבקש מאדוני היושב-ראש, בוא ננסה להתקדם ונוריד את הסיפור של ה-48 שעות, אני לא חושב שיש פתרון אחר.

יעקב אשר: גור, רצית להגיד משהו.

גור בליי: רציתי להגיד כמה דברים וגם להציע הצעה.

גור בליי: קודם כול צריך להבין שהצו הזה כלפי מוסד החינוך הוא בסיטואציה שבה למוסד החינוך אסור לפעול.

גור בליי: זאת אומרת שגם אם אתה מחכה יום, יומיים או שלושה ימים עם צו הסגירה המינהלי, זה לא נותן למוסד היתר לפעול, כי ממילא אנחנו במצב שאסור למוסד לפעול.

גור בליי: דבר שני - - -

ולדימיר בליאק: סליחה - - -

יעקב אשר: רגע, לא לדבר באמצע, די.

גור בליי: המשמעות של צו הסגירה המינהלי היא שמעבר לאיסור הכללי שחולש על כל המוסדות שעונים לקטגוריה מסוימת, יש עוד סנקציה נוספת, שהפרה שלה יכולה להיות למשל הפרה פלילית.

גור בליי: כך שזה נותן עוד איזשהו כלי, עוד איזושהי סנקציה.

גור בליי: אבל בכל מקרה אסור למוסד לפעול; אתה בעצם מוציא לו את צו הסגירה כי הוא במצב של הפרה של האיסור.

עמית הלוי: אז המשמעות היחידה של זה היא הסנקציה הפלילית העתידית אם הוא יפתח עוד פעם?

גור בליי: לא, יש עוד משמעות - - -

יעקב אשר: לא, יכול להיות גם כתם כללי שיפגע בו גם לעוד שלוש שנים, כשכבר לא תהיה קורונה.

יעקב אשר: למה?

הילה שי וזאן: כי המצב במדינה הוא - - -

יעקב אשר: אוי, תפסיקי, אל תהיי פופוליסטית.

גור בליי: רגע, אני רוצה לסיים.

גור בליי: מלכתחילה המוסד שפתוח בניגוד למה שקבוע הוא כבר מוסד מפר, ובוודאי שאפשר לתת לו קנסות.

גור בליי: אפשר לשאול מה בכלל המשמעות של זה, הרי אם הוא מפר את האיסור הוא גם יפר את הצו המינהלי, אז מה הועילו חכמים בתקנתם?

גור בליי: התשובה היא שיש לפחות שתי משמעויות לזה.

גור בליי: משמעות אחת, הפרה של צו סגירה מינהלי יכולה להיות עברה פלילית, כי זאת הפרת חובה חוקית.

גור בליי: משמעות שנייה, יש סעיף 32י לחוק, שמאפשר למשטרה להפעיל כוח פיזי לסגירה הפיזית של אותו מקום.

גור בליי: אפשר לרתך אותו, אפשר לשים מנעולים, אפשר להפעיל כוח כלפי מי שמתקרב אליו.

גור בליי: אז אלה שתי המשמעויות העיקריות של זה.

גור בליי: הוא כך או כך נמצא בהפרה ואתה כבר יכול לתת לו קנסות, והמשמעויות של צו הסגירה הן אפשרות לאחריות פלילית ואפשרות להפעלת כוח פיזי על המקום.

גור בליי: לפני שנמשיך יש לי הצעה - - -

יעקב אשר: יש לי שאלה.

יעקב אשר: מאחר שמדובר על פעולה שהיא פעולה דרקונית שבאה בגלל שבן אדם כנראה קיבל את הקנסות ולא שמע להם ונותר סרבן, האם זה סביר לתת התראה?

יעקב אשר: ולגבי השאלה של איתן, למה העסקים לא, תסביר את מה שהסברת פה בוועדה בפעם הקודמת.

ולדימיר בליאק: אדוני, השאלה שלי היא אחרת - - -

אלכס קושניר: יעקב, יש לי שאלה ליועץ המשפטי - - -

יעקב אשר: רגע, תן לו לסיים.

גור בליי: אני רק רוצה להוסיף עוד משהו אחד ואז אני אשמח להשיב.

גור בליי: אני רוצה להציע משהו שאולי יוציא אותנו מהפלונטר.

גור בליי: כבר היום כתוב בחוק על כל צו סגירה, על כל עסק, על כל מצב, שאם נותנים צו סגירה מינהלי אז המקום נסגר לציבור בתוך 24 שעות ממועד מתן הצו.

גור בליי: כלומר, הכניסה שלו לתוקף היא תוך 24 שעות, כאשר יש פה חריג שאומר שבמצבים חריגים זה יכול להיכנס לתוקף לאלתר, במקרה של הפרה חמורה וכו'.

גור בליי: אז לכאורה אפשר במקרה הזה, במקום להגיד שאתה נותן התראה מראש על הצו, להגיד שבגלל הרגישות של מוסד חינוך אז במקרה של מוסד חינוך הכניסה לתוקף לא תהיה תוך 24 שעות אלא תוך 48 שעות.

גור בליי: כלומר ש-48 השעות האלה יהיו מבחינת הכניסה לתוקף אבל לא מבחינת ההתליה של הצו.

גור בליי: כלומר, הצו נכנס בצורה של "שגר ושכח".

הילה שי וזאן: למה 48 השעות האלה חשובות?

מכלוף מיקי זוהר: הוא מדבר על כניסה לתוקף של הצו, לא על מתן הצו.

הילה שי וזאן: בסדר, הבנתי.

הילה שי וזאן: אבל למה 48 שעות?

תהלה פרידמן: גם תסביר לי איך זה נותן מענה - - -

עמית הלוי: הילה, זה משתלב עם הטענה של יאיר שבמוסד חינוכי יש ילדים שצריך להחזיר אותם הביתה.

יוראי להב-הרצנו: אז תחזיר אותם באותו היום.

אלכס קושניר: צריך בשביל זה 48 שעות?

איתן גינזבורג: כמה זמן לוקח להחזיר אותם הביתה, עמית?

איתן גינזבורג: תעשו לי טובה.

יעקב אשר: אנחנו חיים במדינה - - -

ולדימיר בליאק: השאלה שלי היא אחרת: למה לא לתת את הצו לאלתר?

ולדימיר בליאק: למה אחרי 48 שעות?

איתן גינזבורג: נותנים צו, אומרים להם לסגור את המקום, משחררים אותם הביתה ונגמר הסיפור, הכול סגור.

אלכס קושניר: אבל איתן, אתה שוכח דבר אחד.

אלכס קושניר: אתה מתמקד בתלמודי תורה, אבל יש גם מוסדות אחרים שפתוחים, ושם הם צריכים יותר זמן להיערך, רק שהם לא מוכנים להגיד את זה בקול רם.

אלכס קושניר: ולכן, אדוני היושב-ראש, אני אומר לך שהנושא הזה של כניסה לתוקף של צו מינהלי – זה פשוט לא יהיה.

אלכס קושניר: מבחינתנו זה נושא חדש ואני רוצה להביא את זה לוועדת הכנסת לדיון.

אלכס קושניר: ומעבר לזה, יש עוד שני נושאים שאני רוצה להגיד לך.

אלכס קושניר: אחד, כמות התלמידים.

אלכס קושניר: 35 תלמידים זה לא מקובל עלינו, חייבים להוריד את זה לפחות לעשרה.

אלכס קושניר: והשני, במידה שמדובר במוסד מתוקצב אז הקנס צריך להיות כפול, בגלל שאין שום היגיון בזה שהוא ישלם את הקנס מהכסף שהמדינה נותנת לו.

אלכס קושניר: אבל קודם כול בואו נתקדם בעניין הנושא החדש בנוגע לתוקף של צו הסגירה, ואחר כך נבוא לפה ונמשיך לדון בשאר הדברים.

אלכס קושניר: תודה רבה.

יעקב אשר: בבקשה.

יעקב אשר: אני רק רוצה לומר דבר אחד.

יעקב אשר: ההרגשה שיש לי מכל תחרות הזמר האנטי חסידית שמתנהלת כאן, היא שאתם לא רוצים שזה יהיה, כי אז לא יהיה לכם על מה לדבר.

יעקב אשר: אתם לא רוצים להעביר את החוק הזה - - -

אלכס קושניר: בוא נשים עכשיו את החוק איך שאנחנו רוצים – אתה מוכן להצביע עליו?

איתן גינזבורג: אנחנו יושבים פה שלושה ימים כי אנחנו לא רוצים להעביר אותו?

יעקב אשר: אני מכריז על הפסקה.

יעקב אשר: ערב טוב לכולם, אני פותח את המשך הישיבה בנושא:

יעקב אשר: הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 5), התשפ"א-2020.

תהלה פרידמן: אמרו לי שאני צריכה לומר לפרוטוקול שאנחנו מבקשים נושא חדש.

יעקב אשר: אמרתם את זה גם בעל פה - -

הילה שי וזאן: על כל הסעיפים.

יעקב אשר: - - וגם אם אתם כותבים את זה, זה בסדר.

גור בליי: על כל התיקונים?

שלמה קרעי: המפלגה הנעלמת רוצה להעלים אתה עוד כמה אזרחי ישראל בדרך.

יעקב אשר: בסדר, ההודעה שלך נרשמה.

יעקב אשר: אלמד אותך: את יכולה גם לכתוב את זה במכתב.

תהלה פרידמן: לא ידעתי.

יעקב אשר: אז הנה, לימדתי אותך עוד דבר.

יעקב אשר: כינסתי את הישיבה הזאת בניסיון, מבחינתי כן ואמיתי, לנסות להגיע – להסכמה קשה לי להגיד, בגלל שאני לא מסכים לכל החוק הזה, ותיכף אסביר גם למה.

יעקב אשר: כבר שלושה ימים הסברתי את הנקודות למה – לא בגלל מהות החוק אלא בגלל התפירה של משהו על ציבורים חלשים, תופרים על זה על ציבורים מסוימים, ויש ניסיון לתייג.

יעקב אשר: אבל זו מערכת בחירות, וזה יכול לקרות.

יעקב אשר: אולי זה היה קורה גם לי במערכת בחירות.

יעקב אשר: אני רוצה לומר כמה מילים ולאחר מכן, אם רוצים לדבר – אפשר לדבר.

יעקב אשר: אני מבקש שלא נתלהם ולא נצעק אלא באמת נבין את הדברים.

יעקב אשר: אני עושה ניסיון כן מבחינתי להתקדם, על אף מחאתי – שלי ושל חבריי – על עצם זה שהסכמנו כבר מה שהסכמנו.

יעקב אשר: הסכמנו על גוף החקיקה, שהיא הדבר המרכזי, לצערי הרב.

יעקב אשר: למרות ההתנגדות שלנו, המפלגות החרדיות כולן, מתוך אחריות, בגלל האיומים שהופנו גם לממשלה ולראש הממשלה על כך שאם זה לא יעבור ככתבו וכלשונו – או לא ככתבו וכלשונו, זה לא משנה – לא יהיה סגר, יהיה תוהו ובוהו.

יעקב אשר: המפלגות החרדיות נעתרו לבקשת ראש הממשלה בעניין הזה, תחת מחאה גדולה.

יעקב אשר: מה לעשות, גם לנו יש רגשות.

יעקב אשר: זה נכון שאני אדם חרדי, ונכון שיש אנשים שדומים לי שעושים דברים שלא צריך לעשות.

יעקב אשר: אני חושב שיש הרבה אנשים שדומים גם לכם ולא הייתם רוצים שתצטרכו להיות אלה שמסבירים אותם כל הזמן.

יעקב אשר: אני אומר את זה באמת, ואנשים מכירים אותי; אחד הדברים שהכי פוגעים בי זה שמישהו חושב שאני עושה משהו ומתכוון למשהו אחר.

יעקב אשר: אני אומר את הדברים בישיבה, אבל כשיח חברי ועדה, שבילינו פה הרבה חודשים וכנראה שעוד נבלה לפחות בחודש-חודשיים הקרובים הלאה.

יעקב אשר: נעתרנו לבקשה הזאת, המפלגות החרדיות קיבלו החלטה לקדם את החקיקה, כי יכולתי גם לא לקדם אותה בכלל, כיושב-ראש.

יעקב אשר: אתם מכירים, יש פה הרבה יושבי-ראש שלא רוצים לקדם משהו – לא מתקדם כלום.

יעקב אשר: קידמתי את הישיבה, כינסנו ישיבה אחת, שתיים, שלוש, ולא נגענו במהות של החוק, כמו שאמרתי לכם, תחת מחאה גדולה.

יעקב אשר: שינינו דברים מסוימים, זה לא היה בקונצנזוס של חברי הוועדה – זה אני לא אגיד – אבל דברים שהם הגיוניים ודברים שהייתי עושה אותם בדברים אחרים, וגם עשיתי אותם בדברים אחרים.

יעקב אשר: מבלי לפגוע, לי יש את הרושם שאתם לא רוצים שהחוק הזה יעבור.

יעקב אשר: אתם מכירים את עורך הדין שנסע לחוץ לארץ והיה לו תיק שהוא ניהל 20 שנה.

יעקב אשר: הוא נתן לבן שלו להיות אחראי על המשרד, הבן ראה תיק שמתנהל 20 שנה – סגר את התיק.

יעקב אשר: האבא חזר מחוץ לארץ ואמר לו: מה קרה, למה סגרת את התיק הזה?

יעקב אשר: הוא אמר: אבא, סגרתי לך תיק, תגיד תודה.

יעקב אשר: הוא אמר לו: יא חמאר, 20 שנה אני מתפרנס מזה.

יעקב אשר: יש לי את התחושה שייקוב הדין את ההר על כל מילה וחצי מילה פה כדי שיהיו כותרות או דברים כאלה.

יעקב אשר: התיקונים האלה הם תיקונים שהובלתי בוועדה בגלוי, בשקיפות, עם ההסברים הנכונים ועם תיקונים הכרחיים.

יעקב אשר: גם אם הנושא הזה לא היה נושא מוסדות חינוך, גם אם זה היה אצטדיוני כדורגל, שאני לא מאלה שפוקדים אותם, הייתי נוקט באותם דברים, מתקן את אותם תיקונים.

יעקב אשר: ויעידו אנשי המקצוע שנמצאים פה שהרבה פעמים אני במריבות איתם על זה שיש דברים שבגלל שמדובר על קנסות, בגלל שמדובר על צווים למיניהם, אני אומר שצריך לתת מדרגות.

יעקב אשר: התראה היא דבר שדיברנו עליו לא פעם ולא פעמיים בהרבה נושאים, אני פתוח לדבר גם על עוד נושאים.

יעקב אשר: כך אני נוהג מאז שאני כאן בוועדה, לא השתניתי בגלל שמישהו תפר איזה חוק ותייג אותו על קבוצה מסוימת.

יעקב אשר: אני אומר לכם בגילוי לב: אני רוצה ומתכוון בכל מקרה להצביע נגד החוק הזה – מבחינתי, הייתי רוצה מאוד – בגלל מה שאמרתי בהתחלה, בגלל שאני מרגיש שנעשה לנו לינץ' בעניין הזה במסגרת חקיקה.

יעקב אשר: וכמובן, כולם דואגים לבריאות ואנחנו לא דואגים בכלל לבריאות.

יעקב אשר: חברים, אני מניח לפתחכם בוועדה את הנושאים שכביכול נשארו במחלוקת, שניים או שלושה נושאים, שאין שם שום כוונות, אין שם שום שטיקים ושום טריקים.

יעקב אשר: תתרגמו את זה לכל מוסד אחר שאתם מכירים מחיי היום-יום שלכם ותבינו כמה זה נכון.

יעקב אשר: הייתי ראש עיר, שהיה לי פיקוח, אכפתי ועשיתי דברים.

יעקב אשר: גם באכיפה, כשאתה בא לבן אדם עם פגז גדול, עצם זה שאתה בא עם הפגז הגדול, עוד לפני שירית אותו, זה חלק מהאכיפה.

יעקב אשר: החלק השני הוא: אם אתה יורה אותו כבר, אתה גורם לאיש בצד השני שלא יהיה לו מה להפסיד.

יעקב אשר: למשל, בדוגמה הזאת – אם נרצה להיכנס לנקודות הללו, ואני פתוח לדון בהן ולנסות להגיע להבנה – לצו סגירה מנהלי יש משמעויות שלא קשורות לעצם הסגירה.

יעקב אשר: יש לזה משמעות של כמו תו או אות שמתהלכת על בן אדם כל עוד הוא מנהל את המוסד שלו גם עוד 20 שנה, כשלא נזכור שהייתה פה קורונה.

יעקב אשר: לכן, אני לא מחפש איך לברוח מהדבר הזה, דיברתי על דבר אחד – התראה של 48 שעות, התראה שלא מאפשרת לו בינתיים לעשות מה שהוא רוצה.

יעקב אשר: הוא מתחיל לחשוב מה הוא עושה עם עצמו, איך הוא סוגר את העסק בלי עיכובים, לא בשביל להרוויח למישהו עוד 12 שעות על המגרש.

יעקב אשר: חברים, אנחנו לא כל כך לא אינטליגנטים בעניין הזה.

יעקב אשר: אלה דברים שהייתי מבקש אותם על כל דבר, ועשיתי את זה לא פעם ולא פעמיים.

יעקב אשר: גם בנושא של ההבדל בין עבירה עם קנס של 5,000 שקל לעבירה ל-10,000 – שזה חלק מהחקיקה – חייבת להיות הבנייה.

יעקב אשר: אמרתי כבר כמה פעמים שאנחנו מבנים את הממשלה, כי בסוף הממשלה מוציאה את התקנות ולא אנחנו, אנחנו רק מאשרים או לא מאשרים.

יעקב אשר: ההבניה צריכה לומר שיש מדרג: יש עבירה חמורה ויש עבירה חמורה יותר.

יעקב אשר: עבירה חמורה זה 5,000, מה שעשינו כבר וקיים.

יעקב אשר: דרך אגב, מי שעשה את זה זה אנחנו, כאן.

יעקב אשר: לא כולם היו אז חברי כנסת, אבל עשינו את זה כאן, לא ניסינו להוציא אוכלוסיות מקנסות כאלה ואחרים.

יעקב אשר: אמרנו רק דבר אחד: צריך להיות סף תחתון שמגדיר איפה זה מתחיל להיות חמור ואיפה חמור מאוד, בשביל זה נכנסנו גם למספרים בעסקים, שדין חנות של עובד אחד או שניים הוא דין אחר מדין חנות שיש בה מעל חמישה עובדים, גם מבחינת ההפרה וגם מבחינת היכולת של אדם להתמודד עם קנס של 10,000 שקל, שזה הרבה.

יעקב אשר: אותו דבר עשינו גם במוסדות החינוך; זה לא מוסדות חינוך שפותחים את כל המוסד וכל המוסד מלא, אלא אמרנו עד 35 ילדים זה 5,000 שקל, אם התכנסו באיזושהי צורה, ואם זה יותר מזה – זו כבר עבירה חמורה.

יעקב אשר: עשינו מדרג.

יעקב אשר: מאחר שמי שעשה את זה תפר את החוק על ציבור מסוים, אתם כל הזמן מתרגמים כל מה שאנחנו עושים כאן לציבור מסוים, אבל תעשו copy paste לכל דבר אחר – ככה נהגנו, ככה עשיתי תמיד.

יעקב אשר: אני מציע, לפני שנעבור להסתייגויות ולהצבעות – אם נעבור אליהן – אני מציע שנשים על השולחן מה הבעיות שקיימות, נראה אם יכולים להגיע להבנה ולצאת לדרך, אפילו בהסכמה רחבה, כדי שתאפשרו לי להתנגד לחוק.

יעקב אשר: אני שם את הדברים הללו.

יעקב אשר: בואו נעשה את זה בנחת, לא בהתלהמות.

יעקב אשר: אין מספיק אנשים כדי להדביק עליהם כל כך הרבה כותרות כבר, וכל פעם אחד יותר חריף מהשני.

יעקב אשר: וזה בסדר, גם אני הייתי אופוזיציה פעם, גם אני הייתי בתפקידים האלה.

יעקב אשר: זה בסדר, חברים, אבל אני אומר: אתם רוצים לקדם את הדבר הזה?

יעקב אשר: אפשר לקדם אותו, נדון בנקודות הללו וננסה להגיע להסכמה.

יעקב אשר: ייקוב הדין את ההר – לא ילך.

יעקב אשר: יאיר גולן, בבקשה.

יאיר גולן: ניסיתי לדבר בשעה האחרונה ולברר עם חברים בוועדה איפה אנחנו עומדים.

יאיר גולן: נדמה לי שהדבר הכי משמעותי, שעובר כחוט השני, שאנשים שואלים: למה לא לקבל את החוק כלשונו, כפי שעבר בקריאה הראשונה?

יאיר גולן: אני מבין מה אתה מדבר לגבי מתן ההתראה ולגבי עבירה גדולה ועבירה קטנה; אני חי די בשלום עם הקונספט של מתן התראה ולא ישר הורדת נבוט, ואני חי די בשלום עם היכולת להבדיל בין עבירה גדולה לקטנה, אבל אני חושב שאנחנו צריכים לדייק מאוד מה הן הסוגיות שנשארו במחלוקת.

יעקב אשר: אני פתוח.

יעקב אשר: באתי בשביל זה.

יאיר גולן: אני רק מנסה לדייק עוד יותר את דברי הפתיחה שלך.

יעקב אשר: אני רוצה לתקן אותך בשאלה אחת שאמרת – למה לא ככתבו וכלשונו.

יעקב אשר: נמצאים פה ותיקים ממני; בואו מנהל הוועדה הוותיק שלנו, שכבר בוגר כמה ועדות: יש חוק אחד בבית שנכנס בטופס הכחול ויצא בטופס הירוק אותו דבר?

יעקב אשר: זה התפקיד שלנו, של חברי הכנסת?

יעקב אשר: כשאני מגיע עם חוקים של הממשלה, שאתה לא אוהב, אם אעלה את הדבר הזה, תגיד לי: יעקב, בשביל מה אני פה?

הילה שי וזאן: אתה צודק, כבוד היושב-ראש, אבל - - -

יעקב אשר: רגע, הוא ביקש רשות דיבור והוא ידבר לפנייך, עם כל הכבוד.

הילה שי וזאן: הוא ידבר, אני אומרת שאתה צודק.

יעקב אשר: אז כל אחד ידבר.

יעקב אשר: חבר'ה, ביקשתי.

יעקב אשר: אולי אני מדבר קצת גבוה, אבל אני מדבר רגוע.

יעקב אשר: אני כל הזמן רגוע וגם צוחק ומחייך שנייה שאחרי שאני צועק, מה לעשות.

הילה שי וזאן: אמרתי שאתה צודק.

יעקב אשר: יופי.

יעקב אשר: אני רק אומר דבר אחד: אין דבר כזה, אנחנו חוטאים לתפקידנו כשעושים דבר כזה.

יעקב אשר: אבל לו הייתי בא עם דברים שאני מייצר אותם על משהו מסוים, שלא ייצרנו אותם אף פעם – אני פשוט לא זוכר וחבל שלא מזכירים אחרים, כמה דברים שישבנו כאן, ההבניה הזאת.

יעקב אשר: איזו מלחמה עשינו על האטרקציות של אילת בהבניה של שיקול הדעת, בדיוק אותו דבר שעושים עכשיו, כדי להסביר שאזור תיירות הוא לא רק בית המלון והחדר.

יעקב אשר: אתה זוכר את זה?

יעקב אשר: כמה נאבקנו, והממשלה משכה את החוק בגלל תיקון שלנו, של הוועדה, שעשינו ביחד, כתף לכתף.

יעקב אשר: בבקשה.

יוראי להב-הרצנו: הקשבתי לך ברוב קשב, אדוני היושב-ראש, אני מקווה שתקשיב גם לי ותאפשר לי לסיים את דבריי.

יוראי להב-הרצנו: אני ניגש לסוגיה הזאת מרוח של ואהבת לרעך כמוך.

יוראי להב-הרצנו: אנחנו נמצאים בעיצומה של מגפה מסוכנת, ואם ברעננה או בהרצלייה עירי מוסד חינוכי היה פותח את דלתותיו ומסכן סכנת מוות – המחלה שאנחנו מתמודדים אתה היא מחלה מסכנת חיים; כשמוסד חינוכי פותח את שעריו הוא מעמיד את אותם ילדים ואת בני משפחותיהם בסכנת נפשות; זה אמיתי, זה לא פיקציה, סכנת נפשות – הייתי מבקש מהוועדה הזאת, מהכנסת, לאפשר לרשויות האכיפה את הכלים הכי חמורים שניתנים בחוק הישראלי כדי לעצור את סכנת הנפשות הזאת, את ההעמדה של אזרחים ישראלים – גם ילדים, גם הוריהם, גם מעגלים חברתיים, גם הסבים והסבתות – בסכנת נפשות.

יוראי להב-הרצנו: זו סכנת מוות, זה לא צחוק.

שלמה קרעי: רק כשזה בא ממך זה צחוק, כי קראת למרד אזרחי.

יוראי להב-הרצנו: אני לא - - -

שלמה קרעי: אתה קראת.

שלמה קרעי: אמרת לאנשים - - -

יוראי להב-הרצנו: זה לא אני.

יוראי להב-הרצנו: מה אתה רוצה ממני?

הילה שי וזאן: למה אתה נותן לו להפריע?

יעקב אשר: את צודקת.

שלמה קרעי: חבר מפלגתך.

שלמה קרעי: סליחה.

יעקב אשר: שלמה, אתן לכל אחד רשות דיבור.

יוראי להב-הרצנו: מעניין למה התבלבלת.

קריאה: כולם אותו דבר.

יוראי להב-הרצנו: כן, כל ההומואים אותו דבר.

שלמה קרעי: זה חבר מפלגתך, ידידי, אז תגנה את דבריו.

יוראי להב-הרצנו: אז קודם כול תתנצל על זה שאתה מייחס לי דברים שלא אמרתי.

שלמה קרעי: אז אמרתי: סליחה, זה חבר מפלגתך.

שלמה קרעי: תגנה את דבריו, נראה.

יאיר גולן: שלמה, כרגיל, מגנה תמיד את חברי מפלגתו.

יאיר גולן: זה קורה אצלו כמעט יום-יום.

יוראי להב-הרצנו: אני מאוד גאה שאנשים מתבלבלים, כי אני חושב שעידן - - -

שלמה קרעי: אני לפחות לא קורא למרד אזרחי, יאיר.

יוראי להב-הרצנו: ברשותך, ללא הפרעות.

יוראי להב-הרצנו: דיברת, אדוני, ואני מבין את מה שאתה אומר לגבי הכתמים ולגבי אותות קין שמלבישים על מוסדות.

יוראי להב-הרצנו: אני מזדהה עם הכאב שלך, אבל לא מדובר כאן, אדוני, בעניין של תדמיות, מדובר פה בחיים ומוות, בפיקוח נפש.

יוראי להב-הרצנו: כמו שהייתי מצפה ממוסד בהרצליה – ומוסדות בהרצליה לא פותחים, הם פשוט לא פותחים, כי הם מבינים את סכנת הנפשות.

יוראי להב-הרצנו: אני, בניגוד לחברי יאיר גולן, חושב שדווקא במקרים כאלה צריך לתת מכת פטיש הכי חמורה שיש, להגדיל קנסות לא ל-10,000, ליותר, כי הקנסות הקטנים שנותנים עכשיו לא מספיקים.

יוראי להב-הרצנו: לסגור, להתיך, להלחים את דלתות מוסדות החינוך כדי שאף ילד לא ייכנס לשם ויסכן את חייו.

יוראי להב-הרצנו: כן, אני דואג לילדי בני ברק כפי שאני דואג לילדי הרצליה וכפי שאני דואג לכל ילד בישראל.

יוראי להב-הרצנו: לכן אני לא מצליח, יעקב, במטותא, להבין את הגישה.

יוראי להב-הרצנו: אתם צריכים להיות הראשונים שאומרים שזו מגפה, זה מסכן חיים ולדרוש מרשויות המדינה להיכנס, לסגור ולטפל בפורעי החוק האלה.

יוראי להב-הרצנו: במקום לומר את זה, אתה מציע כל מיני התראות ועיכובי ביצוע ודברים שישהו את התהליך שאמור להציל בסופו של דבר חיים.

יוראי להב-הרצנו: אני לא מצליח להבין למה, בשביל אות קין?

יוראי להב-הרצנו: אני מוכן להדביק על עצמי אות קין כדי להציל ילד אחד במדינת ישראל.

יוראי להב-הרצנו: אנחנו מדברים פה על חיים ומוות, אדוני.

יעקב אשר: תודה, תודה.

יוראי להב-הרצנו: לכן, אדוני – רק משפט אחרון.

יעקב אשר: לכן נתת לי תשובות על הנקודות של המחלוקת.

יוראי להב-הרצנו: לכן, אדוני, אני לא צריך להיות סיג ושיח על השהיות.

יוראי להב-הרצנו: צריך להנחית מכת פטיש על כל מי שמפר את החוק.

יוראי להב-הרצנו: עזוב אותך מפר את החוק – שמסכן חיים של אנשים בישראל.

יוראי להב-הרצנו: זאת עמדתי, ולפיכך כל ההצעות שלך, של אדוני הנכבד, פשוט לא באות בחשבון בעיניי ובעיני מפלגתי.

יעקב אשר: אני רוצה לשאול אותך רק שאלה אחת, ובכנות.

יוראי להב-הרצנו: בבקשה.

יעקב אשר: כי אני יודע שאתה פיקוח נפש ומצטט לי פסוקים מהתנ"ך, ואנחנו לא אכפת לנו פיקוח נפש.

יעקב אשר: אנחנו מתאבדים בעצם, אנחנו אנשים מתאבדים, וזה כל החרדים, והפרות והכול.

יעקב אשר: אני שואל אותך שאלה אחת:

יעקב אשר: אתה יכול להגיד לי איפה עוד פנית בכזה רגש לאנשים?

יעקב אשר: באיזה עוד נושא פנית לשלטון החוק ולמשטרה לפעול ביד קשה?

יעקב אשר: כשהיו מסיבות – ואני לא אומר את זה, אתם גוררים אותי לשם, כי אני לא אוהב להכליל ציבורים.

שלמה קרעי: בהפגנות של בלפור.

יעקב אשר: אל תעזור לי.

עופר כסיף: תפסיק לבלבל את המוח כבר.

יעקב אשר: אל תעזור לי אבל.

עופר כסיף: למה תמיד להפיץ את השקרים המטופשים האלה?

שלמה קרעי: בהפגנות של בלפור גם קראתם, שכולם בלי מסכות.

יעקב אשר: שלמה, אני ממש מודה לך.

שלמה קרעי: הכול הצגות.

יעקב אשר: שלמה, אני ממש מודה לך, זה ממש - - -

שלמה קרעי: אל תגיד תודה, זה בחינם, אדוני היושב-ראש.

שלמה קרעי: בחינם.

יעקב אשר: אל תפריע לי כשאני מדבר.

יעקב אשר: תעזוב אותי כרגע הפגנות בבלפור, שגם על זה יש לי מה לומר.

יעקב אשר: רגע, דקה.

יעקב אשר: אני אומר דבר אחר: אני לא זוכר אותך – ואתה חבר כנסת שמדבר הרבה, ולפעמים אפילו מדבר יפה, אני לא הפריק שרודף אחרי הנאומים שלך, אבל שומע אותם - - -

יוראי להב-הרצנו: אתה מוזמן.

יעקב אשר: בסדר, אין לי זמן לזה.

יעקב אשר: אולי יהיה לי זמן אחרי הבחירות, אולי לך כבר לא יהיה זמן לנאום.

יעקב אשר: לא יודע.

יעקב אשר: אני אומר דבר אחד: אני לא זוכר, בכנות – ותפסיק את הנאומים הגדולים והיפים, וזה מרגש וזה מצוין, אבל אף אחד לא קונה את זה.

יעקב אשר: אפילו אדם שהוא לא מטומטם כמו חרדי לא קונה את השטויות האלה, ואגיד לך למה.

יעקב אשר: ממך – ממך, לא מחברים אחרים אצלך במפלגה; יש פה חברים אחרים שישבו פה בוועדות, והיו אחראים גם כן, היו אחראים מאוד אפילו – ממך לא שמעתי על הפרה אחת על צפיפויות, על מסיבות שהיו, על מה שאתה רוצה, והיו הפרות.

יעקב אשר: זה לא שעם ישראל פתאום כולו נהיה העם הכי מסודר, לא שהאופי הישראלי של נסתדר שונה, שהמשרדים פה לא מלאים באנשים אחד על השני שהם לא חיוניים.

יעקב אשר: הלכת לבדוק?

יעקב אשר: פנית לאיזו חברת הייטק לשלוח להם משטרה?

יעקב אשר: למה רק כשרואים פאות של ילדים זה מגיע?

יעקב אשר: למה?

יעקב אשר: אני נגד ההפרות האלה.

יעקב אשר: הילדים שלי, הנכדים שלי יושבים בבית שבועות, ואני גם לא יכול לקחת אותם בייביסיטר בגלל שאסור, זו לא משפחה גרעינית.

יעקב אשר: עזוב, אני באתי לא לנאומים, אמרתי את שלי ומותר גם לך להגיד את שלך, זה בסדר.

יעקב אשר: עזוב, אנחנו בבניין של תכלס.

יעקב אשר: יש פה משהו – אתם רוצים להעביר אותו או רוצים לבנות עליו קריירה?

יעקב אשר: תחליטו.

יוראי להב-הרצנו: אני מציע - - -

יעקב אשר: לא, אל תענה.

יוראי להב-הרצנו: שאלת אותי שאלה.

יעקב אשר: היה סימן שאלה בסוף?

יעקב אשר: אז תענה, אבל חצי דקה.

יוראי להב-הרצנו: קודם כול, האכיפה בין ערים חרדיות לבין יתר הערים בישראל לא שווה.

יוראי להב-הרצנו: בערים שבהן התחלואה נמוכה משמעותית יש פיקוח ואכיפה יתרים בהשוואה לערים כמו בני ברק או ירושלים.

יוראי להב-הרצנו: אני בעד שכל הפרה תיאכף, וביד קשה, כי מדובר בסכנת חיים.

יוראי להב-הרצנו: יחד עם זאת, יש הבדל בין הפרה של יחידים לבין הפרה ממוסדת על ידי מוסדות חינוך, על ידי מקומות שמקבלים מהמדינה ופותחים את שעריהם בהוראה מלמעלה.

יוראי להב-הרצנו: יש הבדל - - -

יעקב אשר: אבל גינוי קטן להפרות אחרות לא?

יעקב אשר: גינוי קטן, גינויצ'יק.

יוראי להב-הרצנו: אדוני, אם לא היית מדבר עם - - -

יעקב אשר: לא עכשיו - - -

יוראי להב-הרצנו: בזמן שדיברתי - - -

יעקב אשר: לא עכשיו תבוא לגנות דברים שהיו.

יעקב אשר: לא שמעתי אותך חצי שנה מגנה דבר אחד.

יוראי להב-הרצנו: אוקיי, אז יכול ששווה שתקפיד.

יוראי להב-הרצנו: אני מגנה לא מעט באינסטגרם, בפייסבוק ובטוויטר.

יוראי להב-הרצנו: אני משתמש בכל הכלים שעומדים לרשותי כדי לקרוא לאזרחי ישראל לעמוד בהנחיות שכנסת ישראל מנפיקה להם, כך צריך לנהוג.

יוראי להב-הרצנו: אבל כשיש הפרה מוסדית של מוסדות חינוך, צריך להנחית עליהם מכת פטיש כי זו סכנת חיים.

יוראי להב-הרצנו: זאת עמדתי ואני עומד עליה.

יוראי להב-הרצנו: שאלת אותי תכלס מה אני מבקש ממך ומציע לך לעשות; תביא את החוק כלשונו, לפני כל ההצעות שלך, להצבעה.

יוראי להב-הרצנו: הוא יעבור ברוב גדול.

יעקב אשר: אה, יופי.

יעקב אשר: כלשונו, נכון?

יוראי להב-הרצנו: כלשונו.

יעקב אשר: כולל זה שכתוב למעלה שזה משנת 2020.

יעקב אשר: כלשונו, ללא תג - - -

יאיר גולן: יעקב, אין סיבה להגחיך את העניין.

יעקב אשר: בבקשה, עופר.

עופר כסיף: יש משל של איזופוס היווני ואחר כך לה פונטיין הצרפתי – תבינו שזה חשוב לענייננו – משל השמש והרוח.

עופר כסיף: השמש והרוח מתערבים מי יצליח לגרום להלך בדרכים להוריד את המעיל שלו.

עופר כסיף: הרוח משתוללת, נושבת ונושבת, ככל שהיא נושבת יותר ההלך מתכרבל יותר, עד שהרוח נשברת.

עופר כסיף: השמש מוציאה את הקרניים שלה, מחממת – תוך שנייה הוא מוריד את המעיל.

עופר כסיף: חבל שלא הקשבתי, יעקב.

יעקב אשר: לא, לא שמעתי.

עופר כסיף: הנמשל מאוד פשוט.

יעקב אשר: את הנמשל אשמע.

עופר כסיף: תודה.

עופר כסיף: כאשר יש מצב, כמו שאנחנו נמצאים, וכולנו, בלי יוצא מן הכלל, מוטרדים ממנו בלשון המעטה – המצב של המגפה, התחלואה והתמותה – השאלה היא האם נכון להיות יותר כוחני, וכמו הרוח להפעיל עוד יותר סנקציות ועוד יותר כוח כדי שהאדם ייכנע ובסוף לא יפתח את העסק או את בית התפילה או כל דבר אחר, או שנכון יהיה לעשות את זה בצורה הרבה יותר מתחשבת, כמובן, במסגרת הצרכים הבריאותיים.

עופר כסיף: אני דוגל בדרך השנייה.

עופר כסיף: אני חושב שסנקציות ישיגו בדיוק את ההפך.

עופר כסיף: אם יש משהו שגורם עד עכשיו לעלייה בתחלואה זה מה שמכונה בשפה המקצועית – ויש לזה שם מקצועי של אפידמיולוגים –עייפות אפידמיולוגית.

עופר כסיף: מה זה עייפות אפידמיולוגית?

עופר כסיף: זה מונח מקצועי שלמדתי היום מרופא.

עופר כסיף: עייפות אפידמיולוגית מתייחסת למצב שבו הציבור, מתוך אי-אמון בקובעי ההחלטות, לא מקיים את הכללים, משום שהוא לא מאמין שקובעי ההחלטות אכן דואגים לציבור ומשום שהוא חש שההחלטות שמתקבלות מתקבלות מתוך שיקולים זרים.

עופר כסיף: לכן הדרך להוריד את התחלואה ולהוריד את התמותה היא לא על ידי יותר סנקציות – קנסות או סנקציות אחרות – היא על ידי שינוי עמוק בהתנהלות של הממשלה או מרכיביה.

עופר כסיף: במקום להפעיל יותר כוח ולאיים יותר, לקבל החלטות לא מתוך שיקולים זרים, בין אם הם פוליטיים, אישיים, משפטיים ואחרים.

עופר כסיף: הממשלה, יש לה אחריות, ואם היא באמת מעוניינת למנוע את התחלואה ואת התמותה, כפי שצריך להיות וכפי שאנחנו מעוניינים, היא צריכה לקבל החלטות ראויות, והחלטות ראויות הן החלטות שעליהן המליצו פעם אחר פעם אחר פעם כל המומחים האפידמיולוגיים והאחרים, וזה לא ידי הגדלת הסנקציות אלא על ידי טיפול דיפרנציאלי שיטתי.

עופר כסיף: זאת הדרך.

עופר כסיף: תודה.

עופר כסיף: חבל שלא הקשבת לי, יעקב.

יעקב אשר: מיקי תמיד מפריע לך, מה אעשה.

יעקב אשר: אתן לכם לדבר הלאה, אני רק רוצה לדעת דבר אחד, אני לא רוצה להחזיק סתם את הח"כים: השאלה היא אם אנחנו רוצים לדון בשתי הנקודות הללו ולנסות להגיע להבנה, מסוג ההבנה שדיבר עליה חבר הכנסת יאיר גולן.

יעקב אשר: אם התשובה שלילית, לפחות תגידו.

יעקב אשר: בכל מקרה יש גם בקשה לנושא חדש של כל החוק, אז בכלל זה לא רלוונטי.

מכלוף מיקי זוהר: אני רוצה לומר.

יעקב אשר: דקה, רק הגעת וכבר רוצה לומר?

מכלוף מיקי זוהר: חבל על הזמן.

יעקב אשר: כל הכבוד, אני לא עובד אצלך במפלגה.

יעקב אשר: אני עובד אצלי.

מכלוף מיקי זוהר: גם אני לא עובד אצלך.

יעקב אשר: לי יש אנשים שלי שאני עובד אצלם.

מכלוף מיקי זוהר: כל עוד שנינו מבינים שאני לא עובד אצלך ואתה לא עובד אצלי, אז הכול בסדר.

יעקב אשר: מצוין.

יעקב אשר: אני אומר דבר אחד: בואו נעזוב את כל התפאורה.

יעקב אשר: נאומים, אשמע את כולם.

יעקב אשר: בואו נדבר תכלס, יש שתי נקודות שנשארו במחלוקת: התראה או לא התראה, ואם כן – כמה זמן; הנקודה השנייה היא הרף של הבניית שיקול הדעת של המדינה, שבחנות זה עד גבול מסוים ובהפרה של מוסד - - -

תהלה פרידמן: בחוק או בתקנות.

יעקב אשר: כן, ואם זה בחוק או בתקנות.

יעקב אשר: בתקנות תהיה יותר הבנייה, אבל הבנייה של ברירת מחדל, כך אני קורא לה.

יעקב אשר: אני לא רוצה להחזיק סתם את האנשים.

יעקב אשר: אני לא הולך להצביע עכשיו, אלא אם כן נגיע להסכמה כולנו.

יעקב אשר: השאלה היא אם אנחנו רוצים לדבר על שתי הנקודות האלה ולהגיע להסכמה עליהן או שלא.

הילה שי וזאן: אני לא חושבת שיש שום דרך – אתייחס רק לאחד מהדברים שאמרת - - -

יעקב אשר: אתן לך להתייחס, דקה - - -

הילה שי וזאן: לגבי - - -

יעקב אשר: אני רוצה לראות, אולי יש לי רוב עם אחרים.

הילה שי וזאן: לא, אין.

הילה שי וזאן: לצערי, אין שום דרך לעשות את זה.

הילה שי וזאן: אין, בדקתי בשבילך, לקצר לך את הזמנים.

יעקב אשר: אני בטוח שיש פה אנשים אמיצים, הרי אין פה רק אנשים שלא – אמיץ אחד.

הילה שי וזאן: לא, לא, ההיפך.

הילה שי וזאן: מתוך מחויבות לציבור, כולם – וכל אחד פה ממקום אחר לגמרי, אנחנו רחוקים מאחידות - - -

יעקב אשר: דקה, אתן לך לדבר.

יעקב אשר: הסברתי לכם שהתנגדנו לחוק, המפלגות החרדיות התנגדו אליו, והסברתי גם למה.

יעקב אשר: בנוסח של החוק – אני לוקח את האחריות על הדבר הזה, וגם אני מבחינתי לא מוכן לוותר על הדברים הללו, כי אני חושב שהם הדברים הכי נכונים והכי אמיתיים שצריכים לעשות.

יעקב אשר: אני מנסה להעביר את הדבר הזה, זה הכול.

יעקב אשר: אם נגיע להסכמה – נגיע; אם לא – נמשיך הלאה.

הילה שי וזאן: אז אגיד לך לפחות על אחד מהדברים, לגבי ההתראה – 24 או 48 שעות – אני ורוב חבריי פה, כולל מהליכוד שהצטרפו, סוברים שבמצב הקיים, עם רמת המודעות הקיימת לגבי הסגר ואת מי הוא מחייב, מה מותר ומה אסור, גם בחברה הערבית, החרדית והכללית כולה, יש רמת מודעות גבוהה מאוד לגבי עקרונות הסגר.

הילה שי וזאן: לכן, במצב כזה, אם מוסד פותח שלא על פי החוק ומקבל צו, אנחנו סבורים שלא צריך לקבל שום התראה.

הילה שי וזאן: באופן אוטומטי הוא מקבל, דרך אגב, 24 שעות, אבל זה לא מותנה אם יסגור וילך הביתה או לא.

הילה שי וזאן: ממה שאני מבינה מנוסח החוק, אתה בכלל מכוון למשהו אחר.

יעקב אשר: אוקיי, על זה קיבלתי תשובה.

יעקב אשר: הנושא השני?

הילה שי וזאן: הנושא השני, מבחינתי לפחות, הוא פחות עקרוני אבל אני יודעת שאפילו על זה אתם לא מוכנים להתפשר, על ההתראה.

יעקב אשר: על מה?

יעקב אשר: מי מוכן להתפשר?

הילה שי וזאן: על ההתראה.

הילה שי וזאן: אתם מתעקשים על התראה, לא?

יעקב אשר: אמרתי לך שני נושאים שאני יכול להתפשר - - -

הילה שי וזאן: אתה מוכן לבטל את ההתראה?

יעקב אשר: לא, מפני שאני לא מצליח להבין איפה הבעייתיות של ההתראה, אבל ניסית להסביר.

הילה שי וזאן: זה פשוט מיותר בעינינו.

יעקב אשר: אני יכול להתפשר על הזמן.

יעקב אשר: ההצעה שלי הייתה 48 שעות, אני מוכן להתפשר על זה.

הילה שי וזאן: אבל גם על המהות של ההתראה אנחנו חלוקים.

הילה שי וזאן: תקן אותי אם אני טועה, כי ישבתי על זה קודם עם גור.

הילה שי וזאן: אתה רוצה זמן של 24 שעות או 48 שעות, שאם בן אדם בזמן הזה אומר שהוא הולך הביתה וסוגר – אתה מוחק לו את זה.

הילה שי וזאן: אנחנו בכלל לא מעוניינים - - -

יעקב אשר: מוחק לו את מה?

הילה שי וזאן: אתה מבטל את הצו.

הילה שי וזאן: נכון לשם אתה חותר?

יעקב אשר: אם אני מתריע ואומר לאדם, גם היום - - -

הילה שי וזאן: לא, היום זה לא אוטומטי.

הילה שי וזאן: אתה יכול לבקש, אבל ברגע שהצו ניתן – הוא ניתן.

יעקב אשר: זאת אומרת את לא דואגת לילדים כרגע, את לא דואגת להדבקה כרגע, את רוצה רק להדביק למנהל, שאולי הוא שגה, אולי הוא הביא 30–40 ילד.

יעקב אשר: את שומעת מה שאת אומרת?

הילה שי וזאן: מאוד.

הילה שי וזאן: אני חושבת שאני שומרת על ענייניות - - -

יעקב אשר: הבנתי, את רוצה להדביק למנהל אות קין.

יעקב אשר: זה מה שאת רוצה.

הילה שי וזאן: אני לא רוצה להדביק שום דבר.

יעקב אשר: זה מה שאמרת.

הילה שי וזאן: אני אומרת שאם מוסד פותח למרות שהוא מודע לכל הנחיות הסגר, הוא לא צריך שום התראה, הוא מפר.

יעקב אשר: אני רוצה שכולם ידעו, אני רוצה שישמעו על מה לא מעבירים את החוק.

הילה שי וזאן: מה זה שישמעו?

הילה שי וזאן: הוא אמר אותו דבר.

הילה שי וזאן: מוסד שמפר לא צריך התראה, הוא מפר.

יעקב אשר: נכון, נכון.

יעקב אשר: נבוא לחדר כושר, על המקום – בום, צו.

יעקב אשר: את תהיי הראשונה לצעוק על זה.

יעקב אשר: מה לעשות שלחיידר את לא הולכת ולבית יעקב לא, ולמכון כושר כנראה כן.

יעקב אשר: אבל בסדר.

הילה שי וזאן: אני רוצה לכולם.

הילה שי וזאן: לכולם.

הילה שי וזאן: אני האחרונה שאפשר להאשים אותי ב- - -

מכלוף מיקי זוהר: אפשר?

יעקב אשר: כן, בבקשה, יושב-ראש הקואליציה.

יעקב אשר: לא, אני לא מאשים אותך בכלום.

הילה שי וזאן: אתה כן.

יעקב אשר: לא, אני מאשים אתכם רק בפחדנות פוליטית, שאתם מסתכלים אחד על השני לראות מה - - -

מכלוף מיקי זוהר: הבאתי את עצמי - - -

יעקב אשר: היה פה אדם אחד אמיץ, שהדעות שלו רחוקות מהדעות שלי כרחוק מזרח ממערב - יאיר, אבל הוא עקבי בהן.

יעקב אשר: אתם, אם הייתה לכם רוטציה לא הייתם עושים את כל זה.

יעקב אשר: אם הייתי מביא לכם היום אישור מביבי של רוטציה - -

הילה שי וזאן: מה קשור רוטציה?

יעקב אשר: - - לגנץ, לא הייתם עושים את זה.

יעקב אשר: כשאני שומע דרשות מגנץ כמה הוא חושב שצריך לעשות את חוק הגיוס, והיום הוא עושה מסיבת עיתונאים – אני שמעתי את זה, בשיחות שלי אישיות איתו.

הילה שי וזאן: אני מדברת אתך על א' ואתה עונה על ג'.

יעקב אשר: בושו לכם, זו פוליטיזציה.

יעקב אשר: עכשיו אתה.

מכלוף מיקי זוהר: אני מניח שרק היום גילית שכחול לבן החליטו שהם פונים גם למגזר שליברמן ויש עתיד הולכים עליו, שזה המגזר האנטי חרדי.

יעקב אשר: אבל ליברמן עושה את זה יותר טוב.

יעקב אשר: הם אפילו לא עושים את זה משכנע.

מכלוף מיקי זוהר: הבנו את זה, זה באמת לא משכנע.

הילה שי וזאן: בשביל מה אנחנו פה?

מכלוף מיקי זוהר: הגעתי לדיון הזה כדי לתת לכם שני סקופים.

מכלוף מיקי זוהר: סקופ ראשון, ואני מקווה שלא תופתעו:

מכלוף מיקי זוהר: לא משנה כמה תבוא לקראת כחול לבן, הם לא יסכימו לעשות אתך שום פשרה.

מכלוף מיקי זוהר: גם אם תסכים לביטול הרעיון של 48 שעות ו-24 שעות, גם אם תסכים לעניין הילדים – פחות ילדים, יותר ילדים – הם ימצאו איזושהי עז כדי להגיד שהם לא מסכימים אתך.

מכלוף מיקי זוהר: לכן אני מציע לאדוני, בשביל הספורט, להסכים לדרישות, גם של 48 שעות וגם של מספר הילדים, ותראה שכחול לבן ימצאו דרך להפיל את זה, כי הם החליטו – ועכשיו אני מגיע לסקופ השני – שלא יהיו קנסות ולא תהיה אכיפה.

מכלוף מיקי זוהר: למה?

תהלה פרידמן: מיקי, יש פה נוסח, בואו נצביע עליו.

מכלוף מיקי זוהר: אני לא יודע אם אתם יודעים, אבל אני רוצה לחדש להם עוד דבר: אם התקנות האלה לא יעברו, אי-אפשר יהיה לאכוף על אף אחד, אי-אפשר יהיה להפסיק את הבעיה שנקראת פתיחת מוסדות חינוך בזמן משבר הקורונה.

הילה שי וזאן: מיקי, תנסה אותנו.

הילה שי וזאן: בואו נצביע על הנוסח שהביאה הממשלה.

תהלה פרידמן: יאללה, נסו אותנו.

יעקב אשר: הוא מדבר בשם עצמו ובשם הליכוד, וזה בסדר.

יעקב אשר: הוא גם איש חכם ואני גם חושב שהוא צודק.

יעקב אשר: אם אתם אומרים עוד תהילים – ואני יודע שאולי יש כאלה שכן אומרים – אתם אומרים תהילים שהחוק הזה לא יעבור.

יעקב אשר: אמרתי את זה בהתחלת הנאום.

הילה שי וזאן: תנסה אותנו, על החוק המקורי שהביאה הממשלה.

הילה שי וזאן: בוא תנסה, נראה.

מכלוף מיקי זוהר: גיליתי שבמחנה השמאל יש גם אנשים אחראים.

מכלוף מיקי זוהר: לא כולם מתנהלים כמו כחול לבן, יש גם אחראים בסוף, יושבים פה חלק בדיון.

מכלוף מיקי זוהר: אם תביא את ההצעה עם השינויים שדיברתי עליהם: 1.

מכלוף מיקי זוהר: להוריד את מספר הילדים; 2.

מכלוף מיקי זוהר: לא לתת 48 שעות אלא להסתפק ב-24 השעות שבין כה וכה הצו נכנס לתוקף, בהתאם למה שאמר היועץ המשפטי, אני מעריך שזה יעבור.

מכלוף מיקי זוהר: נוכל לאכוף סוף-סוף את הבעיה הזו ולעשות לזה סוף וככה נגמור את הסאגה הזו - - -

הילה שי וזאן: לא, אני יודעת - - -

יעקב אשר: מה את יודעת?

הילה שי וזאן: אתה נגד כל פשרה.

יעקב אשר: אני נגד כל פשרה?

יעקב אשר: באמת.

יעקב אשר: אולי לא למדת את החוק – 24 השעות האלה יכולות להיות ויכולות גם לא להיות לפי החוק.

יעקב אשר: אתה רוצה להסביר להם?

יעקב אשר: בבקשה, שלוש האופציות שיש בדבר הזה.

יעקב אשר: זה לא מחייב 24 השעות האלה בכלל.

גור בליי: אתם מדברים על דברים שונים.

יעקב אשר: זה על דברים שונים לגמרי.

יעקב אשר: אז תלמדי את החומר.

הילה שי וזאן: למדתי, ישבתי עם היועץ המשפטי.

יעקב אשר: לא למדת.

הילה שי וזאן: הזלזול מיותר.

יעקב אשר: אבל עכשיו מדבר מיקי.

הילה שי וזאן: הזלזול מיותר לגמרי.

יעקב אשר: זה לא זלזול.

הילה שי וזאן: באמת, וגם ההתנשאות.

הילה שי וזאן: קצת ענווה.

מכלוף מיקי זוהר: אתם משחקים בתוך משחק פופוליסטי שנועד לשרת קמפיין של בחירות במקום לגמור את הסיפור לדאוג לבריאות של אזרחי ישראל, כי אם לא נעביר את התקנות האלה המצב יישאר כמו שהוא.

מכלוף מיקי זוהר: אז אני אומר, בואו נפסיק את זה.

מכלוף מיקי זוהר: הרב יעקב אשר, בוא נהיה המבוגר האחראי, בוא נפסיק את הקרב הפופוליסטי הזה ונעשה את ההחלטה הנכונה לטובת בריאותם של אזרחי ישראל.

מכלוף מיקי זוהר: תאמין לי שבמגזר החרדי, גם אם יש כאלה שרוצים נוסח כזה או אחר, יגידו: טוב שאוכפים את הסיפור הזה.

מכלוף מיקי זוהר: יש לך אפשרות עכשיו לגמור את האירוע הזה בהחלטה אחת – להסכים לשני הנושאים האלה, לגמור את הסאגה ולתת לכחול לבן לחפש עץ אחר להיתלות עליו, זה הכול.

יעקב אשר: מיקי ידידי, קודם כול, אתה צודק מאה אחוז, שגם אם נאשר את זה עכשיו הם יבקשו נושא חדש בוועדת הכנסת כדי למשוך את זה עוד קצת.

יעקב אשר: אני לא יודע אם זה כולם או לא כולם, אני לא יודע.

יעקב אשר: דבר שני, אני רוצה לומר לך שהצעתך לא התקבלה על ידי.

יעקב אשר: היה לחץ, בגלל האיומים של נפוצץ את המדינה אם זה לא יהיה כמו שאנחנו רוצים, הסכימו המפלגות החרדיות, ואתה יודע כמה זה היה קשה כי אנחנו מרגישים שרודפים אותנו ומתייגים אותנו.

יעקב אשר: זו לא הצעת חוק נורמלית ורגילה, זה משהו מכוון, שמגיע עם כל ה-facilities של ההסתות.

יעקב אשר: כבודנו הושפל ונרמס, ולמרות זאת, לאור פניית ראש הממשלה ושר הבריאות, כדי שלא יהיה כאוס – אמרתי את זה בתחילת הדברים, אני חוזר בשבילך – הסכימו המפלגות החרדיות שלא לעכב את החקיקה.

יעקב אשר: פתחתי דיונים, קיימתי דיונים, עלי הוטלה השליחות הזאת.

יעקב אשר: יכולתי גם לא לכנס את הוועדה.

יעקב אשר: עשיתי דיונים באמת, השקעתי שעות בדבר שאני מבין שהוא לא החוק עצמו, לא נושא הקנסות איך ומה, אלא אני יודע שהוא נבנה ונתפר ומקבל תאוצה רק בגלל שיש כרגע בחירות ורק בגלל שצריך להשתמש בזה.

יעקב אשר: אבל בכל זאת עשינו את זה.

יעקב אשר: יש דברים שאנחנו, כאן בוועדה, יחד עם הצוותים הממשלתיים, יחד עם הצוות המשפטי ויחד עם חלק מחברי הכנסת, עשינו ותיקנו כי אני מאמין בזה.

יעקב אשר: אמרתי קודם שגם אם הייתי עושה עכשיו תקנות על אצטדיוני כדורגל הייתי מבקש את אותם דברים.

יעקב אשר: כינסתי את הישיבה הזאת לא בגלל שאני לא רוצה להתפשר.

יעקב אשר: אני אומר ששתי הנקודות האלה, מבחינתי הן must.

יעקב אשר: כמה זמן או מה – אני יכול לשמוע ויכול לנסות להגיע.

יעקב אשר: אבל התרשמתי כמו שאתה התרשמת.

יעקב אשר: באתי עם שתי נקודות שיש עליהן מחלוקת – נושא ההתראה ונושא תנאי הסף לגבי המדרג של החנויות ושל מוסדות החינוך.

יעקב אשר: אמרתי 48 שעות, צעקו פה אחרים, אני לא יודע.

יעקב אשר: יכול להיות שעל זה אפשר להסתדר, אם אתם רוצים להעביר את החוק.

יעקב אשר: אבל להוריד את שני הדברים האלה, שאני אומר לכם עוד פעם – כמה פעמים אגיד לכם ולא תאמינו לי?

יעקב אשר: – זה היה קורה על כל דבר אחר.

יעקב אשר: יעידו קירות החדר הזה, אנשי הממשלה יכולים להעיד כמה אנחנו רגישים בדברים האלה.

יעקב אשר: ואתם יודעים למה אני רגיש?

יעקב אשר: בגלל ש- - -

הילה שי וזאן: רק כשזה בצד שאתה מדבר.

יעקב אשר: תתביישי לך.

הילה שי וזאן: למה שאני אתבייש?

הילה שי וזאן: רק כשאתה אומר - - -

יעקב אשר: תתביישי לך.

הילה שי וזאן: - - - אז אתה אומר: לו זה היה כל דבר אחר הייתי אומר אותו דבר.

יעקב אשר: תתביישי לך.

הילה שי וזאן: אבל כשאנחנו רוצים שוויון לכולם - - -

יעקב אשר: לא היית פה בוועדה דיון אחד נורמלי.

יעקב אשר: תתביישי לך.

הילה שי וזאן: כשאנחנו רוצים שוויון באכיפה לכולם, אז אתה אומר: אתם נגד חרדים.

הילה שי וזאן: שמעת ממני פעם אחת, מהפה שלי, את המילה "חרדים"?

יעקב אשר: לא רוצה לשמוע בכלל.

הילה שי וזאן: פעם אחת שמעת?

יעקב אשר: תתביישי לך שאמרת את זה.

הילה שי וזאן: רק כשאתה מתייחס אז אתה - - -

יעקב אשר: אני שישה חודשים פה, העברתי תקנות על כדורגל, על כדורסל, על מה שאתם לא רוצים, כשבתי כנסיות היו סגורים.

הילה שי וזאן: אין בעיה, אין בעיה, אז אתה טוען - - -

יעקב אשר: מה את מדברת ככה?

יעקב אשר: תתביישי לך.

יעקב אשר: חשבתי שאת יותר רצינית.

הילה שי וזאן: לא, אתה קופץ בראש.

יעקב אשר: אני לא קופץ ולא בראש.

יעקב אשר: לא רוצה לשמוע אותך.

הילה שי וזאן: כמו שאתה טוען שאתה מדבר על כולם בכל מצב, גם אנחנו אומרים את זה לגבי כל מצב.

יעקב אשר: בבקשה.

מכלוף מיקי זוהר: ראש הממשלה ושר הבריאות ביקשו ממך להעביר את החוק.

מכלוף מיקי זוהר: גם אני אומר לך, יעקב, באמת, מכל הלב: רק מהדרישות.

יעקב אשר: בקשתך נדחתה.

מכלוף מיקי זוהר: רגע, תן לי לסיים.

מכלוף מיקי זוהר: אני אפילו יותר ממבקש.

יעקב אשר: לא אסביר את זה עשר פעמים.

מכלוף מיקי זוהר: יותר ממבקש: בוא נתחיל לפתור את הסוגיה הבעייתית הזאת, שאנחנו יודעים שקיימת כרגע, באמצעות חקיקת החוק.

מכלוף מיקי זוהר: תהיה המבוגר האחראי, תהרוג את הקמפיין של כחול לבן על חשבון החרדים.

יעקב אשר: מיקי, אתה צודק, דבריך נגעו ללבי.

יעקב אשר: אבל יש דברים שהם העבודה שלי פה, וכמו שהעברתי מאות ועשרות תקנות וחוקים פה, ועשינו את זה – רובם – אפילו בקונצנזוס - - -

מכלוף מיקי זוהר: יעקב, תאמין לי שזה הדבר הנכון.

יעקב אשר: הבנתי, די.

יעקב אשר: הבטחתי שמי רוצה לדבר יכול לדבר.

יעקב אשר: מישהו עוד מבקש את רשות הדיבור?

יעקב אשר: אז אני אומר עוד פעם: ההצעה שלי הייתה לנסות לדון בשתי הנקודות האלה ולהגיע לאיזושהי הסכמה עליהן, ואם לא – ואני מבין שלא, נכון?

יעקב אשר: איתן, רצית לומר משהו?

איתן גינזבורג: אני רק שואל שאלה.

איתן גינזבורג: אם נמשיך בחקיקת החוק ויעברו הסתייגויות כלשהן, כחלק מהתפקוד הסדיר של הוועדה, והן לא ייראו לך, החוק ייעצר?

יעקב אשר: ודאי.

יעקב אשר: אגב, גם הפוך, גם לי יש רשימה של הסתייגויות שגם אתה לא תרצה אותן.

יעקב אשר: אני אומר לך עוד פעם, התקווה שלי הייתה – ואולי אני נאיבי; בסוף יש לי רקורד, עשיתי כמה דברים קטנים בחיים שלי – גם אתה, אבל גם אני.

איתן גינזבורג: אתה יותר ממני.

יעקב אשר: הייתי נאיבי, ואני בא פתוח על שתי הנקודות הללו.

יעקב אשר: אמרתי אפשר להתווכח על המספר, לא על העקרונות שלי.

יעקב אשר: עבדנו על זה הרבה זמן ולא היו התנגדויות – התנגדויות של חברי כנסת – אבל אני גם יודע דברים, שאני עובר את האיזונים המשפטיים במשרדי הממשלה.

יעקב אשר: הרי הרבה דברים אנחנו רוצים לעשות ואנחנו לא עושים, לכן הצעתי את זה.

יעקב אשר: הצטרף לעניין הזה, באחריות גדולה, יאיר גולן.

יעקב אשר: אגב, הגענו למילה "התראה", אני מזכיר לכם.

יעקב אשר: נמאס לי כל הזמן להצדיק את עצמי.

יאיר גולן: יעקב, יש לי הצעה.

יעקב אשר: המבוגר האחראי.

יאיר גולן: חבריי חברי הכנסת, העברנו את החוק בקריאה ראשונה.

יאיר גולן: האמת, אני לא התלהבתי מהחוק הזה, גם לא חבריי לסיעה.

יאיר גולן: העברנו אותו כי חשבנו שהתחלואה עולה וצריך לעשות משהו יותר חריף כדי לבלום את התחלואה.

יאיר גולן: אני אומר שלא התלהבנו מהעניין הזה כי לדעתי הבעיה היא פחות בחקיקה ויותר באכיפה, אבל אמרנו שאם יש צורך – נעביר את החוקים האלה.

יאיר גולן: נשארו פה שני סלעי מחלוקת, בעיניי.

יאיר גולן: אם החלטנו להעביר את החוק בקריאה ראשונה לא יהיה הגיוני לעצור את הכול על דברים שניתן להתפשר עליהם.

יאיר גולן: הדבר הראשון שדיברנו עליו – אני מתחיל מהקל לכבד – זה להחריג בין מוסדות שנתפסו עם 30, 20 וכן הלאה.

יאיר גולן: מישהו טבע את הכלל שזה עד מספר של גן ילדים – 35 איש.

יאיר גולן: אם מישהו חושב שצריך להיות מספר אחר, יותר נמוך או יותר גבוה, אפשר לדון על זה.

יאיר גולן: אני חי בשלום עם המספר הזה של גן הילדים.

יאיר גולן: זה אומר שמוסד כזה נסגר, הוא נסגר לאלתר.

איתן גינזבורג: לא, זה רק לעניין הקנסות.

יאיר גולן: הקנס הוא הקנס הנמוך של 5,000 שקל.

גור בליי: זה לעניין הקנסות.

יעקב אשר: זה לעניין הקנסות, הוא תיקן אותך נכון.

יאיר גולן: לגבי הסוגיה השנייה, של התראה או לא התראה – ואני אומר לך את זה, יעקב, בדחילו ורחימו – אני חושב שהאמירה צריכה להיות: נתפס מוסד, כמובן שהוא צריך להיסגר לאלתר.

יאיר גולן: אחרי 24 שעות תהיה ביקורת נוספת; אם נתפס פתוח הוא גם ייסגר לאלתר, כולל אם צריך להפעיל את רשויות האכיפה, את משטרת ישראל, כדי שזה יקרה וגם ישלם את הקנס המוגדל.

יעקב אשר: זה המצב גם עכשיו, וזה לא מספיק להם.

מכלוף מיקי זוהר: מה אתם רוצים?

מכלוף מיקי זוהר: זו הצעה טובה.

יעקב אשר: הרי הכול התחיל מזה שהסכמנו על שני קנסות.

מכלוף מיקי זוהר: זו הצעה טובה, מה רע בה?

מכלוף מיקי זוהר: ההצעה של יאיר גולן גורמת לבן אדם שמפר הנחיות גם להיסגר וגם לשלם קנס של 10,000 שקל.

יעקב אשר: בוודאי, אבל - - -

איתן גינזבורג: אתם טוענים שאין מספיק אכיפה כי אין כוח אדם.

איתן גינזבורג: אתם רוצים שאותו גורם, שאין מספיק ממנו, ילך יום אחרי יום - - -

מכלוף מיקי זוהר: אבל איתן, אני מזכיר לך שכל עוד זה לא עובר לא אוכפים בכלל.

מכלוף מיקי זוהר: כרגע לא אוכפים בכלל.

יעקב אשר: שמענו את המספרים של האכיפה.

יעקב אשר: אני כעסתי על זה, אמרתי: איפה אתם?

יעקב אשר: אתה חושב שאם אנשים היו מקבלים כל יום 5,000 שקל לא היו משתגעים, צריך דווקא 10,000?

יעקב אשר: אבל הלכתם למקום הקל, הלכתם למקום של הגדלת הפטישים לכאלה גדולים במקום לעשות עבודה יום-יומית ועקבית.

תהלה פרידמן: מי זה הלכתם?

תהלה פרידמן: - - - לא אצלנו בידיים.

יעקב אשר: בסדר, היא אצלי בידיים, נכון?

הילה שי וזאן: ואנחנו מכלילים.

תהלה פרידמן: השר לביטחון הפנים בחר - - -

יאיר גולן: ברשותכם, אני רוצה לסיים את דבריי.

יאיר גולן: כדי שהדיון יתקדם, אני מציע לא כל פעם ללכת לעניין של האכיפה או לכל מיני עניינים אחרים.

יאיר גולן: אנחנו עוסקים בהיבט הצר של הכלים המשפטיים.

יאיר גולן: ברור שגם אם נמצאים פה עם כלים פנטסטיים, אם לא תהיה אכיפה זה לא שווה כלום, לא שווה כלום.

יאיר גולן: דרך אגב, גם אם לא יהיה ציות של הציבור.

יאיר גולן: הרי לא כל דבר אפשר להפיל על הכתפיים של המשטרה.

יאיר גולן: זה נחמד להיכנס במשטרה, אבל זה לא העניין.

יאיר גולן: אם נבחרי הציבור, אם אנשי הציבור לא יתמכו את העמידה בהנחיות האלה ובחוקים האלה אז גם לא יקרה כלום.

יאיר גולן: זאת אומרת, זה דורש פה אחריות כוללת.

יאיר גולן: אני מציע לא כל פעם ללכת לנושא של האחריות הכוללת כי לא נתקדם.

יאיר גולן: זו ההצעה שאני חושב שאתה צריך להתקדם.

יעקב אשר: זו רוח הדברים – לא ההצעות שלי, כי ההצעות שלי היו אחרות, ואתה יודע את זה.

יעקב אשר: אני רוצה להזכיר לכולם שמה שהיה בנוסח של הוועדה שדנו בו, היה שני קנסות ואחרי שני קנסות צו סגירה.

יעקב אשר: בא יאיר, אחרי שהוא לא היה הרבה בישיבות, ואמר: מה זה הדבר הזה?

יעקב אשר: אם היה צו – תתחילו תהליך של צו.

יעקב אשר: אמרתי לו שעשינו את זה – ולא הסתרתי, אמרתי את זה כל הזמן – כדי לא לבוא ישר עם ה-800 ק"ג, אלא בהתראה.

יעקב אשר: ואז אתה צעקת: התראה.

יעקב אשר: אמרתי: אני מוכן התראה.

יעקב אשר: מיקי, אל תביא לי הצעות פשרה עכשיו.

יעקב אשר: אני מנהל את הדיון.

מכלוף מיקי זוהר: אני מדבר עם העמית הפוליטי שלי.

יעקב אשר: עמיתך הפוליטי, נכון.

יעקב אשר: חברים, אנחנו נמצאים בשידור.

יעקב אשר: אני יוצא לחמש דקות התייעצות סיעתית ונחזור לפה.

יעקב אשר: או שנמשיך כידידים או שניפרד כידידים, הכול יכול להיות.

הילה שי וזאן: אבל חמש דקות, כי הזמן שלנו יקר.

יעקב אשר: הפסקה להתייעצות פוליטית.

יעקב אשר: אני פותח את ישיבת ועדת החוקה, חוק ומשפט.

יעקב אשר: קודם כל, אני רוצה בקשה.

יעקב אשר: התפרסם היום שמעלימים את מיקי זוהר.

יעקב אשר: אני שואל למה לא מעלימים אותו מפה?

יעקב אשר: מה הולך פה?

יעקב אשר: מה זאת האפליה הזאת?

יעקב אשר: תעלימו כבר.

תהלה פרידמן: אבל יעקב, כמעט כל מי שבא, ועדת חוקה מעלימה - - -

איתן גינזבורג: מי הם המעלימים?

איתן גינזבורג: היכן הם המעלימים?

מכלוף מיקי זוהר: אני אגיד לך משהו.

מכלוף מיקי זוהר: נכון, בליכוד החליטו משמעת קמפיין, מדברים רק בנושא קורונה.

מכלוף מיקי זוהר: אתה יודע מה?

מכלוף מיקי זוהר: מבחינתי תענוג.

מכלוף מיקי זוהר: מעולם לא היה לי שקט נפשי.

יעקב אשר: יש פה אנשים בבניין שבנו קריירה על נושא קורונה.

מכלוף מיקי זוהר: אחרי שהייתי צריך לעשות 6-7 ראיונות כדי להסביר את העמדה שלנו.

מכלוף מיקי זוהר: אבל, דבר אחד מעניין זה שכמעט כל הסיעות של האופוזיציה עשו אותי פרזנטור.

מכלוף מיקי זוהר: גדעון סער סרטון עלי.

מכלוף מיקי זוהר: כחול לבן סרטון עלי.

מכלוף מיקי זוהר: יש עתיד גם כללו אותי בתור סרטון.

יעקב אשר: מיקי, בוא נעשה עסק.

יעקב אשר: אני אשים אותך בסרטון אבל אל תבוא לפה לוועדה.

יעקב אשר: אל תבוא לפה לוועדה.

מכלוף מיקי זוהר: גם יהדות התורה ישימו אותי עכשיו בסרטונים שלהם?

מכלוף מיקי זוהר: זה מה שנשאר.

יעקב אשר: חברים, אני רוצה לדעת דבר אחד.

יעקב אשר: הסטטוס שלנו כרגע זה בעצם שיש שתי בקשות לנושא חדש.

יעקב אשר: אחד של חבר הכנסת אלכס קושניר ואחד של חברי סיעת כחול לבן, אני לא זוכר מי היה בדיוק.

יעקב אשר: הוא ביקש על סעיף אחד ואתם ביקשתם על כל התיקונים שיש בחוק.

גור בליי: הוא ביקש על ההתראה.

יעקב אשר: זה דבר חסר תקדים אבל זה בסדר.

יעקב אשר: היום הרבה דברים חסרי תקדים.

יעקב אשר: אנחנו ניסינו והיו רעיונות של חברי ועדה, אופוזיציה וקואליציה.

יעקב אשר: לאור דחיפות הנושא ניסינו לנסות להגיע להבנה, שבעצם גם לא יושבת על סעיפי ליבת החוק אלא באמת על סעיפים שהם נלווים ונותנים איזה הגנות שאנחנו עושים אותן בכל חוק ובכל דבר.

יעקב אשר: בסוף, גם לפושעים וגם לאלה שמפרים יש איזה זכויות כאלה ואחרות.

יעקב אשר: אנחנו דנים פה לפעמים על דברים מאוד קשים.

יעקב אשר: אני מבין וגם שוחננו בחוץ.

יעקב אשר: היתה הצעת פשרה מסוימת.

יעקב אשר: אני מבין מאיתן ומחברי סיעת כחול לבן, לאחר שהתייעץ עם מי שהתייעץ, שהפשרה לא מקובלת עליהם בכלל.

יעקב אשר: לכן אני שואל שאלה אחת כדי להתקדם.

יעקב אשר: אנחנו לא יכולים להצביע.

יעקב אשר: השאלה האם אתם מוותרים על נושא חדש ונעלה להצבעה ונראה מה.

איתן גינזבורג: אני לא יודע מה חבר הכנסת קושניר מציע.

יעקב אשר: השאלה האם מבחינתך אתה מוותר על נושא חדש.

יעקב אשר: אני אתקשר לקושניר ואשאל אותו.

יעקב אשר: אגב, אם הוא לא פה אני לא יודע איך זה עובד.

גור בליי: אנחנו לא יכולים להתקדם להצבעה בלי שהנושא - - -

יעקב אשר: נעשה הצבעה, כל אחד יצביע לפי מצפונו ושלום.

איתן גינזבורג: אנחנו חושבים, בהתאם לדברים שעלו, אנחנו מאמינים שהחוק צריך לעבור כפי שקבעה אותו הממשלה.

איתן גינזבורג: לכן גם ההסתייגות שהגשנו וגם הטענה לנוסח חדש הן בדיוק באותם נושאים שפוגעים בנוסח המקורי של החוק.

מכלוף מיקי זוהר: יעקב, אני מצטרף לדבריו של איתן גינזבורג.

מכלוף מיקי זוהר: צריך ללכת לנוסח המקורי.

מכלוף מיקי זוהר: מצד שני, אני גם אומר באותה נשימה.

מכלוף מיקי זוהר: עצם העובדה שאנחנו ממשיכים להתווכח ולא גומרים את החוק היום, זה אומר שלא יהיה חוק בכלל.

יעקב אשר: תגיד לי מתי אתה העברת פעם הצעת חוק מקורית פה בבניין?

יעקב אשר: כשהיית בקואליציה, כשהייתי יושב ראש קואליציה, או לא?

יעקב אשר: אתה לא תדרוש ממני דברים שאתה לא יודע לעשות אותם.

מכלוף מיקי זוהר: אני דורש דבר אחד.

מכלוף מיקי זוהר: אני דורש שיתחילו לאכוף.

מכלוף מיקי זוהר: כל עוד החוק הזה לא עובר, גם אם בפשרה או בלי פשרה, לא אוכפים.

יעקב אשר: אני כבר הקרבתי מעל ומעבר.

יעקב אשר: באמת מעל ומעבר.

מכלוף מיקי זוהר: אני אומר לכל הצדדים וגם לסיעות החרדיות.

מכלוף מיקי זוהר: תגמרו את העניין כדי שנוכל להתחיל לאכוף ממחר בבוקר.

איתן גינזבורג: מכיוון שנוסח החוק שמוצע בפנינו כרגע, בניגוד לדעתנו ובניגוד לרוב חברי הוועדה - - -

מכלוף מיקי זוהר: גם בניגוד לעמדת הליכוד, אתה יכול להגיד.

איתן גינזבורג: הנוסח של החוק של החוק הוא נוסח שהוא לא מקובל על חברי הוועדה.

יעקב אשר: חברי הוועדה מטעם כחול לבן.

איתן גינזבורג: כחול לבן, הליכוד, יש עתיד ואחרים.

איתן גינזבורג: יש פה נוסח שהוא לא מקובל עלינו ואנחנו רואים בו כנושא חדש כי הוא מנוגד למה שכתוב בנוסח הכחול.

יעקב אשר: לא, אני חושב שאם אתם תסכימו אני אשכנע את הליכוד להסכים.

מכלוף מיקי זוהר: חד משמעית, אני בעד פשרה כדי שסוף סוף יתחילו לאכוף.

איתן גינזבורג: מכיוון שהנוסח שמונח בפנינו הוא נוסח שטומן בחובו נושאים שאנחנו מתנגדים להם ברמה העקרונית, לכן אנחנו רואים בזה נושא חדש.

מכלוף מיקי זוהר: ההצעה שלך, יעקב, כפי שהיא הוצגה בהתחלה - - -

יעקב אשר: רק אל תגיד שהיא לא הוגנת.

מכלוף מיקי זוהר: כפי שהוצגה בהתחלה והצעדים שעשית לקראת הם באמת משמעותיים.

מכלוף מיקי זוהר: זאת אומרת, ייאמר לזכותך שירדת ב-90% כמעט מהדרישות הראשונות.

יעקב אשר: ירדנו.

מכלוף מיקי זוהר: לכן אני אומר שההתעקשות על זה שאם רוצים לסגור עסק יתנו לו התראות של כמה שעות קודם לפני שהולכים ונותנים לו את צו הסגירה המנהלי ולפני שמחתימים אותו, היא לא כזאת דרקונית.

מכלוף מיקי זוהר: היא סבירה מאוד.

מכלוף מיקי זוהר: אני כן הייתי מסכים לפשרה כזאת אם כחול לבן היו מסכימים.

מכלוף מיקי זוהר: ברור שרצינו ללכת לנוסח הכחול אבל בסוף, מהניסיון שלי בכנסת, מגיעים להסכמות.

מכלוף מיקי זוהר: אין דבר כזה שעושים דבר ראה וקדש ולא זזים ממנו מילימטר.

מכלוף מיקי זוהר: לכן יש אפשרות להגיע לפשרות.

מכלוף מיקי זוהר: לכן אני קורא גם לכחול לבן וגם לכם.

מכלוף מיקי זוהר: בואו נגיע לפשרה כדי שנתחיל לאכוף ולהפחית את התחלואה.

מכלוף מיקי זוהר: זה מה שאני אומר.

יעקב אשר: מאחר וקיבלנו תשובה ואין באפשרותי להגיע להצבעה, אני נועל את הישיבה.